open-index/open-wikipedia-markdown huggingface dataset:
অপৰ্ণা বসু

**অপৰ্ণা বসু** (; ৩১ অক্টোবৰ ১৯৩১ – ৩ ডিচেম্বৰ ২০১৮) এগৰাকী ভাৰতীয় ইতিহাসবিদ, লেখিকা, সমাজকৰ্মী আৰু মহিলাৰ অধিকাৰৰ সমৰ্থক আছিল। আধুনিক ভাৰতীয় ইতিহাসৰ অধ্যাপিকা আৰু দিল্লী বিশ্ববিদ্যালয়ৰ ইতিহাস বিভাগৰ তেওঁ মুৰব্বী আছিল। পিছৰ কৰ্মজীৱনত তেওঁ সৰ্বভাৰতীয় মহিলা সন্মিলনৰ সভানেত্ৰী আৰু নতুন দিল্লীৰ ৰাষ্ট্ৰীয় গান্ধী সংগ্ৰহালয়ৰ অধ্যক্ষ হিচাপে কাৰ্যনিৰ্বাহ কৰিছিল।
## প্ৰাথমিক জীৱন আৰু শিক্ষা
বসুৰ জন্ম হৈছিল আহমেদাবাদ, গুজৰাটত৷ তেওঁৰ মাতৃ সৌদামিনী (জন্ম নীলকান্ত) আৰু পিতৃ গগনবিহাৰী লল্লুভাই মেহতা। তেওঁৰ পিতৃ প্ৰথম ভাৰতৰ পৰিকল্পনা আয়োগৰ সদস্য আছিল আৰু পিছলৈ তেওঁ আমেৰিকাত ভাৰতৰ ৰাষ্ট্ৰদূত হিচাপে কৰ্মৰত হয় তেওঁৰ মাতৃ সৌদামিনী এগৰাকী সমাজকৰ্মী আছিল যি এআইডব্লিউচি কলিকতাৰ সভানেত্ৰী আৰু হৰিজন সেৱক সংঘৰ সভানেত্ৰী আছিল। বসুৰ স্কুলীয়া শিক্ষা কলিকতাত হৈছিল। তেওঁ এলফিনষ্টন কলেজ, বম্বে বিশ্ববিদ্যালয়ৰ পৰা কলা শাখাত স্নাতক ডিগ্ৰী লাভ কৰে৷ তাৰ পিছত তেওঁ দ্বিতীয় বি.এ., এম.এ., আৰু পি.এইচ.ডি. কৰে৷ তেওঁ নিউনহাম কলেজ, কেম্ব্ৰিজ বিশ্ববিদ্যালয় তেওঁ জৰ্জ ৱাশ্বিংটন বিশ্ববিদ্যালয়, ৱাশ্বিংটন ডিচিত উচ্চতৰ অধ্যয়ন কৰিছিল৷

## কেৰিয়াৰ
বসুৱে কলিকতাৰ এম আইটি চেণ্টাৰ, লেডি শ্ৰীৰাম কলেজ, দিল্লী বিশ্ববিদ্যালয়, এলফিনষ্টন কলেজ, আৰু যাদৱপুৰ বিশ্ববিদ্যালয়ত কাম কৰিছিল। ১৯৭০ চনত দিল্লী বিশ্ববিদ্যালয়ৰ ইতিহাস বিভাগত ৰিডাৰ হিচাপে তেওঁ যোগদান কৰে, আৰু পিছলৈ আধুনিক ইতিহাসৰ অধ্যাপিকা হৈ বিভাগটোৰ মুৰব্বী হিচাপে অৱসৰ গ্ৰহণ কৰে। বসু ভাৰতীয় মহিলা অধ্যয়ন সংস্থা আৰু মহিলা ইতিহাসৰ গৱেষণা আন্তৰ্জাতিক ফেডাৰেচনৰ প্ৰতিষ্ঠাপক সদস্য আছিল। তেওঁ সভানেত্ৰী (২০০২-২০০৪)কে ধৰি সৰ্বভাৰতীয় মহিলা সন্মিলনত (AIWC) একাধিক ভূমিকা পালন কৰিছিল। সন্মিলনত থকা সময়ছোৱাত তেওঁ ভাৰতৰ শিশু শ্ৰমিকৰ বিষয়ত ভাষণ দিছিল, লগতে মহিলাৰ অধিকাৰ সম্পৰ্কত বক্তব্য ৰাখিছিল। ২০১৩ চনৰ পৰা ২০১৮ চনত মৃত্যুৰ সময়লৈকে তেওঁ নতুন দিল্লীৰ ৰাষ্ট্ৰীয় গান্ধী সংগ্ৰহালয়ৰ অধ্যক্ষ হিচাপে কাৰ্যনিৰ্বাহ কৰিছিল। তেওঁ অল ইণ্ডিয়া এছ'চিয়েচন ফৰ দ্য এৰেডিকেচন অৱৰ অধ্যক্ষ হিচাপেও কাৰ্যনিৰ্বাহ কৰিছিল৷ মহিলাসকলক কাৰ্য্যকৰী সাক্ষৰতা প্ৰদানৰ বাবে ভাৰতৰ কেইবাটাও স্থানত মহিলাৰ নিৰক্ষৰতা দূৰীকৰণৰ দিশত আগভাগ লৈছিল।

ভাৰতৰ শিক্ষাৰ ইতিহাস আৰু নাৰী ইতিহাসৰ দিশত কৰা কামৰ বাবে বসুৱে পৰিচিতি লাভ কৰিছিল।
## তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
ৰাধিকা বালাকৃষ্ণন

**ৰাধিকা বালকৃষ্ণন** () ৰাটগাৰ্ছ বিশ্ববিদ্যালয়ৰ চেণ্টাৰ ফৰ ৱমেনছ গ্ল'বেল লিডাৰশ্বিপৰ ফেকাল্টী ডাইৰেক্টৰ।  বৰ্তমান তেওঁ আমেৰিকাৰ মানৱ অধিকাৰ নেটৱৰ্কৰ ব'ৰ্ডৰ অধ্যক্ষ আৰু চেণ্টাৰ ফৰ কনষ্টিটিউচনেল ৰাইটছৰ ব'ৰ্ডৰ অধ্যক্ষ, নিউয়ৰ্ক চহৰৰ বাবে লিংগ সমতা আয়োগৰ আয়ুক্ত, আৰু ২০২০-২০২১ চনৰ বাবে আন্তৰ্জাতিক নাৰীবাদী অৰ্থনীতি সংস্থাৰ (IAFFE) সভানেত্ৰী হিচাপে কাৰ্যনিৰ্বাহ কৰি আছে।
## জীৱনী
ৰাধিকা বালকৃষ্ণন ভাৰতৰ তামিলনাডুত ডাঙৰ-দীঘল হৈছিল৷ তেওঁ ১৩ বছৰ বয়সত ইলিনয়ৰ চিকাগোলৈ গুচি যায়। প্ৰথম অৱস্থাত অভিযান্ত্ৰিক অধ্যয়নৰ বাবে আৰ্বানা–চেম্পেইনৰ ইলিনয় বিশ্ববিদ্যালয়ত পঢ়িছিল যদিও মেজৰ সলনি কৰি ১৯৮০ চনত অৰ্থনীতিত কলা শাখাত স্নাতক ডিগ্ৰী লাভ কৰে। ইলিনয় বিশ্ববিদ্যালয়ত তেওঁ প্ৰথমবাৰৰ বাবে নাৰী আন্দোলনৰ সৈতে জড়িত হৈছিল আৰু যিয়ে তেওঁক অৰ্থনীতি অধ্যয়ন কৰিবলৈ অনুপ্ৰাণিত কৰিছিল। ১৯৮৫ চনত অৰ্থনীতিত স্নাতকোত্তৰ ডিগ্ৰী লাভ কৰে, আৰু ১৯৯০ চনত পি এইচ ডি লাভ কৰে। 
## কৰ্মজীৱন
১৯৯২ চনৰ পৰা ১৯৯৫ চনলৈকে ৰাধিকা বালকৃষ্ণনে ফৰ্ড ফাউণ্ডেশ্যনত এছিয়ান আঞ্চলিক কাৰ্যসূচীত প্ৰগ্ৰেম অফিচাৰ হিচাপে কাম কৰিছিল। ২০০৩ চনৰ পৰা ২০০৯ চনলৈকে তেওঁ মেৰীমাউণ্ট মানহাটান কলেজৰ অধ্যাপিকা আছিল য'ত তেওঁ অৰ্থনীতি আৰু আন্তঃৰাষ্ট্ৰীয় অধ্যয়নৰ অধ্যাপনা কৰিছিল   ২০০৯ চনৰ ছেপ্টেম্বৰ মাহত তেওঁ ৰাটগাৰ্ছ বিশ্ববিদ্যালয়ত মহিলা আৰু লিংগ অধ্যয়নৰ অধ্যাপিকা আৰু চেণ্টাৰ ফৰ উইমেনছ গ্ল'বেল লিডাৰশ্বিপৰ কাৰ্যবাহী সঞ্চালিকা হিচাপে যোগদান কৰে,  য'ত তেওঁ নাৰীবাদী দৃষ্টিকোণৰ পৰা অৰ্থনীতি আৰু সামাজিক ন্যায়ৰ বিষয়সমূহৰ ওপৰত গুৰুত্ব আৰোপ কৰে৷ ইয়াৰ সৈতে সামষ্টিক অৰ্থনৈতিক নীতিৰ সম্পৰ্ক আছে, বিশেষকৈ স্বাস্থ্য আৰু শিক্ষাৰ ক্ষেত্ৰত।বালকৃষ্ণনে এতিয়া কেন্দ্ৰটোৰ অধ্যাপক সঞ্চালক হিচাপে কাম কৰি আছে।
## তথ্যসূত্ৰ
শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
কৃতি ভাৰতী

**কৃতি ভাৰতী** (জন্ম ১৯ আগষ্ট, ১৯৮৭) এগৰাকী ভাৰতীয় পুনৰ্বাসন মনোবিজ্ঞানী আৰু শিশু অধিকাৰ কৰ্মী। ভাৰতীয়ে ভাৰতত বাল্যবিবাহ ৰ প্ৰথমগৰাকী বাতিলকাৰী হিচাপে শিৰোনাম দখল কৰিছিল।

মূলতঃ বাল্যবিবাহৰ বলি হোৱা লোকসকলৰ উদ্ধাৰ আৰু পুনৰুদ্ধাৰ আৰু কল্যাণ নিশ্চিত কৰা অলাভজনক সংস্থা সাৰ্থী ট্ৰাষ্টৰ তেওঁ প্ৰতিষ্ঠাপক আৰু পৰিচালক। ভাৰতীৰ দলটোৱে ৪১টাতকৈও অধিক বাল্যবিবাহ বাতিল কৰাৰ লগতে ১৪০০ৰো অধিক বাল্যবিবাহ সংঘটিত হোৱাত বাধা প্ৰদান কৰিছে।

সৰুতে ভাৰতীক অভিশপ্ত বুলি গণ্য কৰা আত্মীয়ই শাৰীৰিক আৰু মৌখিক অত্যাচাৰ কৰিছিল। এজন ব্যক্তিয়ে তেওঁক ১০ বছৰ বয়সত ধীৰে ধীৰে বিষ দিয়াৰ পৰিসৰলৈকে লৈ গৈছিল৷ ভাৰতীয়ে কোনোমতে বাচিবলৈ সক্ষম হৈছিল যদিও তেওঁ বিচনাত পৰি পক্ষাঘাতগ্ৰস্ত হৈ পৰিছিল। তেখেতে বিভিন্ন চিকিৎসালয়ৰ পৰা কেইবাটাও চিকিৎসা লৈছিল৷ তেওঁৰ নিৰাময়ৰ কাৰণ ৰেইকী থেৰাপী বুলি কয়।

সুস্থ হৈ উঠাৰ লগে লগে তেওঁ জাতি ব্যৱস্থা, ধৰ্ম আৰু আত্মীয়ৰ পৰা নিজকে মুক্ত কৰাৰ প্ৰয়াসত শেষ নাম সলনি কৰি "ভাৰতী" (ভাৰতীয় কন্যা) কৰি লয়।

পক্ষাঘাতৰ বাবে ভাৰতীয়ে চতুৰ্থ শ্ৰেণী শেষ কৰিব পৰা নাছিল। তৎস্বত্ত্বেও তেওঁ বৰ্ডৰ পৰীক্ষাসমূহ শেষ কৰি দশম শ্ৰেণীত ভৰি দিবলৈ সক্ষম হৈছিল। ভাৰতীয়ে যোধপুৰৰ জয় নাৰায়ণ ব্যাস বিশ্ববিদ্যালয়ত মনোবিজ্ঞানত ডক্টৰেট ডিগ্ৰী লাভ কৰে।কলেজত ভাৰতীয়ে বহু এন জি অ’ত যোগদান কৰি একেলগে কাউন্সেলিং আৰম্ভ কৰে। তেওঁৰ প্ৰথম গোচৰটো আছিল মাত্ৰ ৯ বছৰ বয়সতে ধৰ্ষণৰ বলি হোৱা এগৰাকী ছোৱালী। ভাৰতীয়ে ভাবিছিল যে কাউন্সেলিঙৰ জৰিয়তে লাভ কৰা সাময়িক সকাহ শেষত গৈ অৰ্থহীন হৈ পৰে। এই উপলব্ধিয়ে তেওঁক অন্য পথ ল'বলৈ প্ৰেৰণা দিলে। এন জি অ’সমূহৰ জৰিয়তে ভাৰতীয়ে শিশু শ্ৰমিক, দৰিদ্ৰতা আৰু বাল্যবিবাহৰ ফলত ক্ষতিগ্ৰস্ত হোৱা কেইবাটাও পথৰ শিশুৰ সৈতে কাম কৰিবলৈ সক্ষম হৈছিল। সাত মাহৰ পাছত তেওঁ লক্ষ্য কৰিলে যে গৃহহীন শিশুসকলৰ মাজত এটা জৰুৰী বিষয় হৈছে বাল্যবিবাহ। ভাৰতত বাল্যবিবাহক অবৈধ বুলি গণ্য কৰা হ’লেও বিশেষকৈ গ্ৰাম্য অঞ্চলত প্ৰচলিত হৈয়েই থাকিল।

তেওঁ নিজৰ সামাজিক কৰ্মৰ বাবে জীৱনৰ বিভিন্ন সময়ত মৃত্যু আৰু ধৰ্ষণৰ ভাবুকিৰ সন্মুখীন হৈছে। তেওঁ প্ৰতিষ্ঠা কৰা সাৰথী ট্ৰাষ্টে ৬ হাজাৰৰো অধিক শিশু আৰু ৫৫০০ মহিলাক পুনৰ সংস্থাপন কৰিছে। ২০১১ চনত প্ৰতিষ্ঠা হোৱাৰ পিছৰে পৰা ভাৰতীৰ দলটোৱে ৪৪টাতকৈও অধিক বাল্যবিবাহ বাতিল কৰাৰ লগতে ১৪০০ৰো অধিক বাল্যবিবাহ বন্ধ কৰি দিছে।
## তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
মুণ্ডহীন মানৱ

বিভিন্ন দেশৰ শ্ৰুতিকথাসমূহত বিভিন্ন প্ৰজাতিৰ কিংবদন্তিমূলক **মূৰবিহীন পুৰুষ**ৰ উল্লেখ পোৱা যায়। এই জীৱবোৰ পৃথিৱীৰ দুৰ্গম অঞ্চলত বাস কৰে। ইহঁতক বিভিন্ন নামেৰে জনা যায়। যেনে প্ৰাচীন গ্ৰীক শ্ৰুতিকথাত **আকাফালই** (akephaloi) বা **ব্লেমি** (Blemmyes) বুলি জনাজাত মূৰৰ নথকা জীৱবোৰৰ বুকুত মুখৰ বৈশিষ্ট্য থাকে। এইসকলক প্ৰথমে প্ৰাচীন লিবিয়া বা নীল ব্যৱস্থাৰ (এথিওপিয়া) বাসিন্দা বুলি বৰ্ণনা কৰা হৈছিল। পিছৰ পৰম্পৰাত ইহঁতৰ বাসস্থান ব্ৰিছন নদীৰ এটা বিশেষ দ্বীপত সীমাবদ্ধ কৰি ৰাখিছিল, বা ভাৰতলৈ স্থানান্তৰিত কৰিছিল। 

গ্ৰীক কিংবদন্তিত দুই প্ৰকাৰৰ ব্লেমি উল্লেখ কৰা হৈছে: প্ৰথম বিধৰ বুকুত চকু থাকে আৰু অন্য বিধৰ কান্ধত চকু থাকে।

## ব্যুৎপত্তি
"ব্লেমিজ" (Blemmyes) নামটোৰ উৎপত্তিৰ বাবে বিভিন্ন ব্যুৎপত্তি প্ৰস্তাৱ কৰা হৈছিল আৰু ইয়াৰ বুৎপত্তি অমিমাংসিত বুলি ধৰা হয়।

প্ৰাচীন কালত ননছৰ ৫ম শতিকাৰ মহাকাব্য ডাইঅ'নিচিয়াকা (Dionysiaca) অনুসৰি ব্লেমিছ নামেৰে জনাজাত প্ৰকৃত জনগোষ্ঠীটোৰ নাম ৰজা ব্লেমিছ (Βλέμυς)ৰ নামেৰে ৰখা হৈছিল বুলি কোৱা হৈছিল যদিও এই গ্ৰন্থখনৰ লোকসকলৰ লগত মূৰহীনতাৰ বিষয়ে কোনো তথ্য জড়িত নহয়। ১৭ শতিকাৰ চেমুৱেল ব'চাৰ্টে হিব্ৰু ভাষাৰ ব্লাই (בלי) "নথকা" আৰু মচ (מוח) "মগজু" শব্দৰ পৰা পৰা Blemmyes শব্দটো উৎপত্তি হৈছিল, যাৰ অৰ্থ হৈছে “মগজু নথকা মানুহ” (যদিও মূৰ নথকা নহয়)। গ্ৰীক শব্দ ব্লেমা (βλέμμα) "চাওক, চকু ফুৰাওক" আৰু মুঅ (μύω) "চকু বন্ধ কৰক" শব্দৰ পৰা গ্ৰীক ব্যুৎপত্তিও প্ৰস্তাৱ কৰা হৈছে। উলফগেং হেলকে ইয়াৰ ব্যুৎপত্তিবিজ্ঞানৰ বাবে কপটিক শব্দ যাৰ অৰ্থ হৈছে "অন্ধ" সেই শব্দটোৰ পৰা উৎপত্ত হৈছে বুলি দাবী কৰিছিল।

১৮৯৫ চনত লিঅ' ৰেইনিচে প্ৰস্তাৱ দিছিল যে ই বেডাউয়ে ভাষাত (বেজা ভাষা) বালামি (bálami অৰ্থাৎ "মৰুভূমিৰ মানুহ") শব্দৰ পৰা উদ্ভৱ হৈছে। যদিও এই তত্ত্বটো বহুদিনৰ পৰা অৱহেলিত হৈ ৰৈছিল, বৰ্তমান এই ব্যুৎপত্তিটোৱে গ্ৰহণযোগ্যতা লাভ কৰিছে, লগতে বেজা লোকসকলক পূৰ্ৱৰ ব্লেমিৰ প্ৰকৃত বংশধৰ হিচাপে চিনাক্ত কৰা হৈছে।

## কিংবদন্তিত
ভাৰতীয় মহাকাব্য ৰামায়ণত কবন্ধ দানৱ পেটত চকু থকা আৰু অতিৰিক্ত দীঘল বাহু থকা এবিধ মূৰহীন প্ৰাণীৰ উল্লেখ কৰা হৈছে। ৰামে মুক্তি নিদিয়ালৈকে এই ৰূপত থাকিবলৈ তেওঁক অভিশাপ দিয়া হৈছিল। চীনা ধ্ৰুপদী গ্ৰন্থ ক্লাছিক অৱ মাউণ্টেনছ এণ্ড ছিজত জিংটিয়ান (Xingtian) দেৱতাক মূৰ নথকা বুলি বৰ্ণনা কৰা হৈছে৷ জাপানী লোককথাত য়কাই (yokai) নামৰ এজন মূৰহীন মানুহক চিত্ৰিত কৰা হৈছে৷

## তথ্য সংগ্ৰহ

শ্ৰেণী:পৌৰাণিক কথা
শ্ৰেণী:কিংবদন্তিমূলক জীৱ
হাইডাস্পেছ (শ্ৰুতিকথা)

হাইডাস্পেছ (প্ৰাচীন গ্ৰীক: Ὑδάσπης), গ্ৰীক পৌৰাণিক কাহিনী অনুসৰি পেণ্টাপটেমিয়াৰ  চেৰ'নিটিক চিৰ্টিছলৈ বৈ যোৱা এখন অসাধাৰণ দ্ৰুত বেগী নদীৰ এজন নদী দেৱতা আছিল। এই নদীখন আধুনিক যুগৰ ভাৰত আৰু পাকিস্তানৰ মাজেৰে বৈ যোৱা ঝেলুম নদী (সংস্কৃতত "বিতাস্তা") বুলি বিশ্বাস কৰা হয়।

## পৰিয়াল
হাইডাস্পেছ আছিল টাইটান বংশৰ দেৱতা, সাগৰ দেৱতা থাউমাছ আৰু এগৰাকী অ'চেনিড (সাগৰ দেৱী) ডাৱৰ দেৱী ইলেক্ট্ৰাৰ পুত্ৰ। তেওঁ ৰামধেনুৰ দেৱী আইৰিছৰ ভাতৃ আছিল। অবিকল্পিতভাৱে হাইডাস্পেছৰ সম্ভাৱ্য ভাই-ভনী আছিল আৰ্কে আৰু হাৰ্পি।

হেলিঅ'ছ আৰু অ'চেনিড কেটোৰ কন্যা হেলিয়াড এষ্ট্ৰিছৰ দ্বাৰা হাইডাস্পেছৰ পিতৃ পেণ্টাপটেমিয়াৰ (পাঞ্জাব) ৰজা ডেৰিয়াডেছ আছিল।

প্লুটাৰ্কৰ মতে হাইডাস্পেছ নিজৰেই পিতৃৰ প্ৰেমত পৰা ক্ৰিচিপৰ পিতৃ আছিল।

## কিংবদন্তি
কবি নননাছে তেওঁৰ ডাইঅ’নিচিয়াকাত হাইডাস্পেছে ডাইঅ’নিছ দেৱতাৰ আক্ৰমণকাৰী সৈন্যৰ বিৰুদ্ধে হোৱা যুদ্ধত থলুৱা লোকসকলক সহায় কৰা বুলি উল্লেখ কৰিছে।

অন্য এটা শ্ৰুতিকথাত দেৱী আফ্ৰডাইটে ক্ৰীচিপেৰ প্ৰতি ক্ষুন্ন হৈছিল আৰু ফলস্বৰূপে ৰাজকুমাৰীক নিজৰ পিতৃৰ প্ৰেমত পেলাইছিল। ৰাজকুমাৰীয়ে নিজৰ অলৌকিক কামনাক ৰোধ কৰিব নোৱাৰি পৰিচাৰিকাৰ সহায়ত ৰাতিৰ অন্ধকাৰত ৰজাৰ বিচনাত গৈ তেওঁৰ লগত শুই পৰিল। যেতিয়া হাইডাস্পেছে কি হৈছে সেই কথা উপলব্ধি কৰিলে, তেতিয়া তেওঁ পৰিচাৰিকা গৰাকীক তাইৰ বিশ্বাসঘাতকতাৰ বাবে জীয়াই জীয়াই সমাধিস্থ কৰিবলৈ আৰু তেওঁৰ জীয়েকক ক্ৰুচত দিয়াৰ নিৰ্দেশ দিলে। তাৰ কিছু সময়ৰ পিছতে জীয়েকক হেৰুওৱাৰ শোকত নিজকে সিন্ধু নদীত (স্পষ্টভাৱে একে নামৰ আধুনিক যুগৰ পাকিস্তানী নদীখন নহয়) বিসৰ্জন দিলে, যাৰ নাম তেওঁৰ নামেৰে হাইডাস্পেছ হোৱা বুলি কোৱা হয়।

## তথ্য সংগ্ৰহ

শ্ৰেণী:গ্ৰীক কিংবদন্তি
ৰাসাম্মাহ ভূপালন

**ৰাসাম্মাহ ভূপালন** (; জন্ম: ১ মে' ১৯২৭) ৰসম্মাহ নাওমি নৱৰেদনাম বা এফ আৰ ভূপালন নামেৰেও পৰিচিত৷ তেওঁ তামিল মূলৰ এগৰাকী মালয়েছিয়াৰ স্বাধীনতা আৰু সমাজ কৰ্মী।

ভূপালনে ড্ৰাগছ সেৱন বিৰোধী আন্দোলন, মহিলাৰ অধিকাৰ, শিক্ষা আৰু সামাজিক ন্যায়ৰ কাৰ্য্যত ভূমিকা লৈছে৷
## প্ৰাক্-স্বাধীনতাৰ সময়ত
মালয়েছিয়াৰ (তেতিয়াৰ মালয়) স্বাধীনতাৰ যুঁজত জড়িত আদিম মহিলাসকলৰ ভিতৰত ৰাসাম্মাহ ভূপালন অন্যতম আছিল৷ ইংৰাজৰ বিৰুদ্ধে যুঁজিবলৈ তেওঁ ভাৰতীয় ৰাষ্ট্ৰীয় সেনাৰ মহিলা শাখা ৰাণী অৱ ঝান্সী ৰেজিমেণ্টত যোগদান কৰে। দ্বিতীয় বিশ্বযুদ্ধৰ সময়ত বাৰ্মাত সেৱা আগবঢ়াইছিল৷

## মহিলাৰ অধিকাৰ
মহিলা শিক্ষক সংঘৰ প্ৰতিষ্ঠাপক সভানেত্ৰী হিচাপে তেওঁ মহিলা শিক্ষকৰ সমান দৰমহাৰ বাবে যুঁজিছিল আৰু পৃথক পৃথক শিক্ষক সংঘক একত্ৰিত কৰিবলৈ চেষ্টা কৰিছিল৷ নেচনেল কাউন্সিল অৱ ৱমেন অৰ্গেনাইজেচন (এন চি ডব্লিউ অ’) আৰু পেমাডামতো তেওঁ অতি সক্ৰিয় আছিল।
## স্বীকৃতি
১৯৫৯ চনৰ পৰা ১৯৬৪ চনলৈকে মেথডিষ্ট বয়ছ স্কুল কুৱালালামপুৰৰ (এম বি এছ কে এল) শিক্ষয়িত্ৰী হিচাপে কৰ্মৰত ভূপালনে ১৯৬৯ চনৰ পৰা ১৯৮২ চনত অৱসৰ লোৱালৈকে ১৪ বছৰ ধৰি মেথডিষ্ট গাৰ্লছ স্কুল কুৱালালামপুৰৰ অধ্যক্ষ আছিল। ২০০৭ চনৰ ১১ নৱেম্বৰত শ্ৰীমতী ভূপালনে সন্মানিত হোৱা কেইজনমান প্ৰবীণ শিক্ষকৰ ভিতৰত আছিল৷ ২০০৬ চনৰ ২১ নৱেম্বৰত সহযোগী অধ্যাপক ড০ অৰুণা গোপীনাথৰ ৰচনা কৰা *Footprints on The Sands of Time, Rasammah Bhupalan: A Life of Purpose* শীৰ্ষক এখন গ্ৰন্থ সাংস্কৃতিক, কলা আৰু পৰ্যটন মন্ত্ৰী দটুক ড০ ৰাইছ যতীমে উন্মোচন কৰে।

## তথ্যসূত্ৰ

* Ministry in search of remarkable Malaysians, The Star, 22 November 2006
* Mothers of substance, The Star, 20 August 2007.
* They dared to take up public office, The Star, 20 August 2007.
শ্ৰীৰূপা মিত্ৰ চৌধুৰী

**শ্ৰীৰূপা মিত্ৰ চৌধুৰী** (, জন্ম-১৮ এপ্ৰিল ১৯৬৪) জনপ্ৰিয়ভাৱে *নিৰ্ভয়া দিদি* নামেৰে পৰিচিত৷ তেওঁ এগৰাকী ভাৰতীয় ৰাজনীতিবিদ আৰু ভাৰতৰ পশ্চিম বংগৰ ভাৰতীয় জনতা পাৰ্টিৰ সদস্য। তেখেত এগৰাকী সমাজকৰ্মী, মহিলা অধিকাৰ কৰ্মী আৰু প্ৰাক্তন সাংবাদিক।
## ব্যক্তিগত জীৱন
শ্ৰীৰূপা মিত্ৰ চৌধুৰীৰ ঘৰ পশ্চিম বংগৰ মালদা জিলাৰ দক্ষিণ বালুচৰ বট্টলাত৷ তেখেতে ১৯৮৭ চনত উত্তৰ বংগ বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে।
## কৰ্মজীৱন
২০০৪ চনত তেওঁ ৰাষ্ট্ৰীয় আইনী সাক্ষৰতা অভিযান আৰম্ভ কৰাত অংশগ্ৰহণ কৰে। ২০০৮ চনৰ পৰা তেওঁ আইন আৰু ন্যায় মন্ত্ৰালয়ৰ ৰাষ্ট্ৰীয় আইনী সেৱা কৰ্তৃপক্ষৰ ৰাষ্ট্ৰীয় উপদেষ্টা হিচাপে কাম কৰিছিল। ২০১০ চনৰ হিচাপত তেওঁ চুডিনালাই এন জি অ'ৰ সভানেত্ৰী আছিল।

কলিকতাত নিৰ্ভয়া দিদি নামেৰে পৰিচিত মিত্ৰ চৌধুৰীয়ে ধৰ্ষণৰ বলি হোৱা লোকসকলক পুনৰ্বাসন আৰু মহিলাসকলক শৌচাগাৰ প্ৰদানৰ প্ৰক্ৰিয়াৰ সৈতে জড়িত আছিল। ২০১২ চনৰ দিল্লী দলবদ্ধ ধৰ্ষণৰ পিছত প্ৰধানমন্ত্ৰী মনমোহন সিঙে গঠন কৰা ধৰ্ষণ, সৰবৰাহ আৰু মহিলা-কেন্দ্ৰিক হিংসাৰ বিশেষ টাস্ক ফৰ্চৰ তেওঁ অধ্যক্ষতা কৰিছিল। সৰ্বভাৰতীয় তৃণমূল কংগ্ৰেছৰ প্ৰাৰ্থী হিচাপে মালদাৰ আসনৰ পৰা সংসদত অৱতীৰ্ণ হ'ব পাৰিলেহেঁতেন বুলি জল্পনা-কল্পনাৰ মাজতে ২০১৩ চনৰ ডিচেম্বৰ মাহত তেওঁ এই পদৰ পৰা পদত্যাগ কৰে।

চৌধুৰীক ২০১৪ চনৰ সাধাৰণ নিৰ্বাচনত দক্ষিণ দিল্লী লোকসভাৰ আসনত ৮০৩ টা ভোট লাভ কৰি তেওঁ সৰ্বভাৰতীয় তৃণমূল কংগ্ৰেছৰ প্ৰাৰ্থী হিচাপে নিৰ্বাচিত কৰা হয়।২০১৯ চনৰ লোকসভা নিৰ্বাচনত ভাৰতীয় জনতা পাৰ্টিৰ টিকট লৈ তেওঁ মালদা দক্ষিণৰ আসনৰ পৰা প্ৰতিদ্বন্দ্বিতা কৰে। কিন্তু আবু হাচেম খান চৌধুৰীৰ হাতত সামান্য ব্যৱধানত পৰাস্ত হয়।

২০২১ চনৰ পশ্চিম বংগ বিধানসভাৰ নিৰ্বাচনত চৌধুৰীয়ে ইংলিছ বজাৰৰ পৰা ভাৰতীয় জনতা পাৰ্টিৰ প্ৰাৰ্থী হিচাপে প্ৰতিদ্বন্দ্বিতা কৰিছিল আৰু টিএমচিৰ নিকটতম প্ৰতিদ্বন্দ্বীক পৰাস্ত কৰি এই আসনখন লাভ কৰিছিল।
## তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ মহিলা সমাজকৰ্মী
শ্ৰেণী:পশ্চিম বংগৰ ৰাজনীতিত মহিলা
শ্ৰেণী:পশ্চিমবংগ তৃণমূল কংগ্ৰেছৰ ৰাজনীতিবিদ
শ্ৰেণী:সাংবাদিক
কল্যাণ ভূঞা

**কল্যাণ ভূঞা** (ইংৰাজী: Kalyan Bhuyan, জ. ১৯৭৫) এগৰাকী কবি, প্ৰবন্ধকাৰ, অনুবাদক আৰু লোকবোধ্য বিজ্ঞান লেখক। ডিব্ৰুগড় বিশ্ববিদ্যালয়ৰ পদাৰ্থবিজ্ঞান বিভাগত অধ্যাপক হিচাপে কৰ্মৰত ড° কল্যাণ ভূঞাই অসমৰ আগশাৰীৰ কাকত-আলোচনীত তাত্ত্বিক পদাৰ্থবিজ্ঞান আৰু বিজ্ঞানৰ ইতিহাস বিষয়ক জনপ্ৰিয় বিজ্ঞানধৰ্মী প্ৰবন্ধ নিয়মীয়াকৈ লিখি অহাৰ সমান্তৰালভাৱে চুটি গল্প আৰু কবিতাৰ জৰিয়তে সৃষ্টিশীল সাহিত্যৰ ক্ষেত্ৰখনতো খোজ দিবলৈ সক্ষম হৈছে। য়ুভাল নোৱা হাৰাৰি, ইচমত চুগতাই আৰু অমৰ্ত্য সেনৰ গ্ৰন্থ অসমীয়ালৈ অনুবাদ কৰি তেওঁ এগৰাকী অনুবাদক হিচাপেও নিজকে প্ৰতিষ্ঠা কৰিবলৈ সক্ষম হৈছে।https://www.amazon.in/stores/Dr-Kalyan-Bhuyan/author/B0DBHT4QV7?ref=ap_rdr&isDramIntegrated=true&shoppingPortalEnabled=true তেওঁৰ কবিতা বাংলা আৰু ইংৰাজী ভাষালৈ অনূদিত হৈছে আৰু ৰাষ্ট্ৰীয় পৰ্যায়ত প্ৰকাশিত হৈছে।https://dibru.ac.in/user-profile/kalyan-bhuyan তেওঁ কবিতা অধ্যয়ন গোটৰ যুটীয়া সম্পাদক।

## জন্ম
১৯৭৫ চনত ধেমাজিৰ চিচিবৰ গাঁৱত কল্যাণ ভূঞাৰ জন্ম। তেওঁৰ পিতৃ আছিল প্ৰয়াত প্ৰভাত ভূঞা আৰু মাতৃ প্ৰয়াত পঞ্চৱতী ভূঞা।

## শিক্ষা
ডিব্ৰুগড় বিশ্ববিদ্যালয়ৰপৰা পদাৰ্থবিজ্ঞান বিষয়ত তেওঁ স্নাতকোত্তৰ ডিগ্ৰী লাভ কৰে।

## সাহিত্যকৰ্ম

### মৌলিক গ্ৰন্থ

* *নিক'লাছ ক'পাৰনিকাছ,* প্ৰকাশন শাখা, ডিব্ৰুগড় বিশ্ববিদ্যালয়।
* *গৰু আৰু অন্যান্য কবিতা*, পাঞ্চজন্য বুকছ, ২০২০, ।
* *The Sky over the Window*, অনুবাদ: আনন্দ বৰমুদৈ, Poetry Without Fear, ২০২৪, ।https://poetrywithoutfear.com/kalyan-bhuyans-the-sky-over-the-window-a-review/

### অনুবাদ

* *তুলাপাতৰ আভৰণ*, অসম পাবলিচিং কোম্পানী, ২০২১, ।
* *[[ছেপিয়েনজ : মানৱ প্ৰজাতিৰ এক চমু ইতিহাস]]*, অসম পাবলিচিং কোম্পানী, ২০২২, ISBN 978-93-92305-47-4I
* *পৃথিৱীয়েই মোৰ ঘৰ*, অসম পাবলিচিং কোম্পানী, ২০২৪, ।

### সম্পাদিত গ্ৰন্থ

* *ক'ভিড সময়ৰ কবিতা* (প্ৰকল্প ৰঞ্জন ভাগৱতীৰ সৈতে যুটীয়াভাৱে), অসম পাবলিচিং কোম্পানী, ২০২০।
* *ক'ভিড সময়ৰ গল্প* (প্ৰকল্প ৰঞ্জন ভাগৱতীৰ সৈতে যুটীয়াভাৱে), অসম পাবলিচিং কোম্পানী, ২০২১, ISBN 978-93-92305-14-6।
* *[[সমালোচনা কলা আৰু সাধনা]]* (প্ৰকল্প ৰঞ্জন ভাগৱতীৰ সৈতে যুটীয়াভাৱে), Poetry Without Fear, ২০২৪, ।

## তথ্য সংগ্ৰহ
শ্ৰেণী:অনুবাদক
শ্ৰেণী:অসমীয়া কবি
শ্ৰেণী:অসমীয়া সাহিত্যিক
আথিছ (শ্ৰুতিকথা)

**আথিছ** (ইংৰাজী: Athis) অভিদৰ মক-মহাকাব্য মেটামৰ্ফ’ছেছৰ (Metamorphoses) পঞ্চম কিতাপত বৰ্ণনা কৰা অনুসৰি ভাৰতৰ গংগা নদীৰ নিম্ফ বা অপেশ্বৰী লিমনাইৰ (Limnaee) অসাধাৰণ সৌন্দৰ্য্যশালী পুত্ৰ তথা এজন অৰ্ধদেৱতা।

## কিংবদন্তি
আথিছ আছিল ফিনিয়াছৰ অনুগামী। পাৰ্চিয়াছ আৰু ফিনিয়াছৰ মাজত হোৱা সংঘাতৰ সময়ত বেদীৰ মাজৰ পৰা ধোঁৱা ওলাই থকা খৰি এডালেৰে মাৰিবলৈ ধনু সাজু কৰা আথিছক গ্ৰীক নায়কজনে হত্যা কৰে। অচিৰীয় লাইকাবাছ, যাক অভিদে আথিছৰ আটাইতকৈ ঘনিষ্ঠ বন্ধু বা সম্ভৱতঃ তেওঁৰ প্ৰেমিকা বুলি উল্লেখ কৰিছে, তেওঁ নিজৰ সংগীৰ মৃত্যুৰ বাবে কান্দিছিল আৰু তেওঁ আথিছৰ ধনুৰ পৰা পাৰ্চিয়াছৰ ওপৰত কাঁড় মাৰি প্ৰতিশোধ ল’বলৈ চেষ্টা কৰিছিল। কিন্তু পাৰ্চিয়াছে কাঁড়ডালৰ পৰা নিজকে ৰক্ষা কৰাৰ লগতে লাইকাবাছকো হত্যা কৰিলে।

## প্ৰেৰণা
ধ্ৰুপদী পণ্ডিত এলিছন কিথে কৈছে যে ভাৰ্জিলৰ এনিডত, বেদীৰ পৰা লোৱা জ্বলি থকা খৰি নিক্ষেপ কৰি ক’ৰিনিয়াছে ইবিছাছক হত্যা কৰাৰ আৰ্হিত আথিছৰ মৃত্যুৰ আৰ্হি লোৱা হৈছিল৷

## তথ্য সংগ্ৰহ

* Publius Ovidius Naso, *Metamorphoses* translated by Brookes More (1859-1942). Boston, Cornhill Publishing Co. 1922. Online version at the Perseus Digital Library.
* Publius Ovidius Naso, *Metamorphoses.* Hugo Magnus. Gotha (Germany). Friedr. Andr. Perthes. 1892. Latin text available at the Perseus Digital Library.

শ্ৰেণী:কিংবদন্তিমূলক জীৱ
উৰ্মি বসু

**উৰ্মি বসু** () হৈছে এগৰাকী সমাজকৰ্মী৷ তেওঁ কলকাতাত যৌনকৰ্মীক সুৰক্ষাৰ হকে মাত মাতি আহিছে আৰু বাস্তৱ দিশত অনেক কাম সক্ৰিয়ভাৱে জড়িত হৈ সম্পন্ন কৰিছে৷ ২০১৯ চনত তেওঁ ভাৰতীয় মহিলাৰ বাবে উছৰ্গীকৃত সৰ্বোচ্চ বঁটা নাৰী শক্তি পুৰস্কাৰ লাভ কৰে।
## জীৱন
উৰ্মি বসুৱে কলিকতাত জন্ম গ্ৰহণ কৰিছিল। তেওঁৰ পিতৃ-মাতৃ দুয়োজনেই চিকিৎসাৰ লগত জড়িত আছিল৷ বসুৱে ১৯৮৬ চনত মুম্বাইৰ টাটা ইনষ্টিটিউট অৱ ছ'চিয়েল চাইন্সেছৰ পৰা সমাজ কামত এম এ ডিগ্ৰী লাভ কৰে।

তেওঁ ২০০০ চনত কলকাতাত যৌনকৰ্মীক চোৱাচিতা কৰা "নিউ লাইট" নামৰ সংস্থাটো প্ৰতিষ্ঠা কৰিছিল। নিজৰ ধন ব্যৱহাৰ কৰি তেওঁ এই সংগঠনটো প্ৰতিষ্ঠা কৰিছিল। কোৱা হয় যে দ্বিতীয় স্বামীয়ে তেওঁৰ কামৰ প্ৰতি সমৰ্থন নকৰিলে৷ সেয়েহে বসুৱে তেওঁক এৰি থৈ গৈছিল।  নিউ লাইটত মহিলাসকলে নিশা কটাব পৰাকৈ আশ্ৰয় শিবিৰৰ দিহা আছে৷ তেওঁ ট্ৰেন্স-জেনেৰেচনেল বেশ্যাবৃত্তিৰ প্ৰতি চিন্তিত ৷ যৌনকৰ্মীৰ ৯০% কন্যাই গড় তেৰ বছৰ বয়সৰ পৰাই নিজৰ মাতৃক অনুসৰণ কৰি বেশ্যাবৃত্তিত নামি পৰে।

২০১২ চনত তেওঁ আৰু তেওঁৰ সংস্থাটোৱে "হাফ দ্য স্কাই: টাৰ্নিং অপ্ৰেচন ইনটু অপৰ্চনিটি ফৰ ৱমেন ৱৰ্ল্ডৱাইড" নামৰ এখন আমেৰিকান (পিবিএছ) ছবিত অভিনয় কৰে।ই আছিল চাৰি ঘণ্টীয়া তথ্যচিত্ৰ যি ২০১২ চনৰ অক্টোবৰ মাহত পিবিএছত প্ৰিমিয়াৰ হৈছিল।

২০১৯ চনত আন্তৰ্জাতিক নাৰী দিৱসত উৰ্মি বসুক নাৰী শক্তি পুৰস্কাৰ বঁটা প্ৰদান কৰা হয়৷  প্ৰধানমন্ত্ৰী নৰেন্দ্ৰ মোডীৰ উপস্থিতিত ভাৰতৰ ৰাষ্ট্ৰপতিয়ে তেওঁক এই বঁটা প্ৰদান কৰে
## তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
শ্ৰেণী:পশ্চিমবঙ্গৰ ব্যক্তি
শ্ৰেণী:নাৰী শক্তি পুৰস্কাৰ বিজয়ী
ক্লাৰা আবকাৰ

**ক্লাৰা আবকাৰ** () এগৰাকী ইৰাণী-আৰ্মেনিয়ান ক্ষুদ্ৰ চিত্ৰশিল্পী আৰু আন ধাতুৰ ওপৰত সোণৰ পাতৰ কাম কৰা শিল্পী আছিল। তেওঁ আছিল প্ৰথম ইৰাণী মহিলা ক্ষুদ্ৰ চিত্ৰশিল্পী। তেওঁৰ নামটো *ক্লাৰা আবগাৰ*, *ক্লাৰা আবগাৰিয়ান* আৰু *ক্লাৰা আবকাৰিয়ান* বুলিও লিখা দেখা যায়। 

## প্ৰাথমিক জীৱন আৰু কেৰিয়াৰ
ক্লাৰা আবকাৰ ইৰাণৰ ইছফাহানৰ আৰ্মেনিয়ান কোৱাৰ্টাৰ নিউ জুলফাৰ এটা আৰ্মেনিয়ান পৰিয়ালত জন্ম গ্ৰহণ কৰিছিল। তেওঁ ১৯১৬ চনত কাজাৰ ইৰাণৰ তেহৰাণত জন্ম হৈছিল। ক্লাৰাই আৰ্মেনিয়ান স্কুল ডাভোটিয়ানত অধ্যয়ন কৰিছিল, যাক পিছলৈ কোছেছ বুলি কোৱা হৈছিল। স্কুলীয়া দিনত মাৰ্কাৰ কাৰাবাঘিয়ান আৰু হাকুপ ভাৰ্টানিয়ানৰ লগত তেওঁ চিত্ৰকলা শিকিছিল। ইৰাণী ডাকটিকটৰ ডিজাইনাৰ মহম্মদ মেহৰোভানৰ অধীনত ইৰাণৰ পৰম্পৰাগত চিত্ৰকলা আৰু ক্ষুদ্ৰ চিত্ৰও অধ্যয়ন কৰিছিল। তেওঁ হাই একাডেমী অৱ ফাইন আৰ্টছত অধ্যয়ন কৰিছিল। 

তেওঁৰ ক্ষুদ্ৰ চিত্ৰসমূহত ঘোঁৰা চলোৱাৰ দৃশ্য, স্থিৰ জীৱন, ফুল, ওমৰ খায়াম, আত্তাৰ, শ্বেখ আহমদৰ সমাধিক্ষেত্ৰ আৰু লগতে ফিৰোজাবাদী আৰু আলিয়াবাদ টাৱাৰৰ বিশেষ স্থান আছিল। 

তেওঁ কেতিয়াও নিজৰ শিল্প কৰ্মবোৰ বিক্ৰীৰ বাবে দিয়া নাছিল। ক্ষুদ্ৰ চিত্ৰকলাৰ বাবে শিল্পীগৰাকীৰ প্ৰিয় বিষয় আছিল ঘোঁৰা চলোৱাৰ দৃশ্য, ষ্টীল লাইফ পেইণ্টিং, ফুল আৰু খায়্যামৰ সমাধি আৰু আত্তাৰ। বাজাম সমাৱেশৰ চিত্ৰণতো তেওঁ পাৰদৰ্শিতা দেখুৱাইছিল। তেওঁৰ বিখ্যাত চিত্ৰসমূহৰ ভিতৰত অনুশিৰভান আৰু বজোৰগমেহৰ, শ্বেকাৰ-এ বাহৰাম, ইউছেফ আৰু জুলিখা, দ্য ওল্ড ওমেন আৰু আহমদ সঞ্জাৰ, মাজলেছে শ্বেখ ছান'আন, দ্য ভয়ংকৰ গাৰ্ল, বাজম আৰু বাদে এছঘ আদি অন্যতম। আবকাৰে বহুতো উল্লেখযোগ্য সোণালী চিত্ৰও নিৰ্মাণ কৰিছিল, তেওঁৰ অষ্টকোণীয়া সোণ পাতৰ ৰং চৰোৱা পেইজলি ডিজাইন বিশেষভাৱে বিখ্যাত আছিল।
## তথ্য সূত্ৰ

শ্ৰেণী:চিত্ৰশিল্পী
শ্ৰেণী:মৃত ব্যক্তি
শ্ৰেণী:আৰ্মেনিয়াৰ ব্যক্তি
লীলাৱতী মুঞ্চি

**লীলাৱতী মুঞ্চি** () এগৰাকী ভাৰতীয় ৰাজনীতিবিদ আৰু গুজৰাটী নিবন্ধকাৰ আছিল। ১৯৩৭ চনৰ পৰা ১৯৪৬ চনলৈ বম্বে বিধানসভা আৰু ১৯৫২ চনৰ পৰা ১৯৫৮ চনলৈ ভাৰতীয় জাতীয় কংগ্ৰেছ দলক প্ৰতিনিধিত্ব কৰি ৰাজ্যসভাৰ সদস্য হিচাপে কাৰ্যনিৰ্বাহ কৰিছিল। 
## জীৱনী
১৮৯৯ চনৰ ২১ মে'ত এটা গুজৰাটী জৈন পৰিয়ালত লীলাৱতীৰ জন্ম হয়। ১৯২০ চনৰ পৰা ভাৰতৰ স্বাধীনতা আন্দোলনৰ লগত তেওঁ জড়িত হৈ পৰিছিল আৰু  লৱণ সত্যাগ্ৰহ আৰু আইন অমান্য আন্দোলনত অংশগ্ৰহণ কৰিছিল; যাৰ বাবে তেওঁ কাৰাবাস খাটিবলগীয়া হৈছিল।

১৯৫০ চনত বোম্বাইত ‘ছোচাইটি ফৰ দ্য প্ৰিভেনচন অৱ আনহেল্থী ট্ৰেণ্ডছ ইন মোচন পিকচাৰ্ছ’ প্ৰতিষ্ঠা কৰে। ১৯৫৪ চনত তেওঁ ‘অবাঞ্চিত’চলচ্চিত্ৰ আৰু অশ্লীল দৃশ্য প্ৰদৰ্শন নিষিদ্ধ কৰাৰ প্ৰস্তাৱ আগবঢ়ায়, যিটো সদনে গ্ৰহণ কৰে আৰু তাৰ পিছত চৰকাৰে ১৯৫৯ চনত চিনেমেট’গ্ৰাফ আইন সংশোধন কৰে। ১৯৫০ চনলৈকে ভাৰতীয় ছবিত চুমা খোৱাৰ দৃশ্য অস্বাভাৱিক নাছিল; তেওঁৰ সক্ৰিয়তাৰ বাবেই তেনে দৃশ্য নাইকীয়া হৈ গৈছিল।

১৯৩৭ চনৰ পৰা ১৯৪৬ চনলৈকে তেওঁ বোম্বে বিধানসভাৰ সদস্য আছিল। ১৯৫২ চনৰ ৩ এপ্ৰিলৰ পৰা ১৯৫৮ চনৰ ২ এপ্ৰিললৈকে ভাৰতীয় জাতীয় কংগ্ৰেছৰ সদস্য হিচাপে বম্বে প্ৰদেশক প্ৰতিনিধিত্ব কৰি ভাৰতৰ উচ্চ সদন ৰাজ্যসভাৰ সদস্য হিচাপে কাৰ্যনিৰ্বাহ কৰিছিল।

১৯৭৮ চনৰ ২০ ফেব্ৰুৱাৰীত তেওঁৰ মৃত্যু হয়।

## প্ৰসংগ

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতীয় সাহিত্যিক
পাণ্ড্যা

**পাণ্ড্যা** (প্ৰাচীন গ্ৰীক: Πανδαίη, ইংৰাজী: Pandaie বা Pandae) গ্ৰীক শ্ৰুতিকথা অনুসৰি ভাৰতত জন্মগ্ৰহণ কৰা হেৰাক্লিছৰ কন্যা আছিল, আৰু দক্ষিণ ভাৰতৰ এখন ৰাজ্যৰ শাসক হৈছিল। ইতিহাসবিদ মেগাষ্টেনিছৰ বিৱৰণীত তেওঁ পাণ্ড্য ৰাজবংশৰ এগৰাকী ৰাণী আছিল।

## কিংবদন্তি
পাণ্ড্যাক পিতৃ হেৰাক্লিছে ভাৰতত এখন ৰাজ্যত নিযুক্তি দিছিল বুলি কোৱা হৈছিল, যিয়ে ইয়াৰ বাবে নিৰ্দিষ্ট আইন স্থাপন কৰিছিল আৰু তেওঁৰ নামেৰে ৰাজ্যখন নামকৰণ কৰিছিল। মেগাষ্টেনিছৰ মতে হেৰাক্লিছে তেওঁক ৫০০ হাতী, ৪০০০ ঘোঁৰা আৰু ১৩০ ০০০ পদাতিক বাহিনীও দিছিল।

প্লিনি দ্য এল্ডাৰৰ মতে পাণ্ড্যাই আছিল হেৰাক্লিছৰ একমাত্ৰ মহিলা সন্তান (এই কথাটো অৱশ্যে মেকাৰিয়া, ইউক্লিয়া আৰু মাণ্টোক তেওঁৰ কন্যা বুলি উল্লেখ কৰা বিৱৰণীসমূহৰ সৈতে নিমিলে), আৰু সেয়েহে তেওঁৰ প্ৰতি বিশেষ অনুকূলতা আছিল। সেই কাৰণেই তেওঁ পাণ্ড্যাক ৰাণী হিচাপে নিযুক্ত কৰিছিল৷ তেতিয়াৰ পৰা পাণ্ড্যা সমগ্ৰ ভাৰতবৰ্ষতে নাৰীৰ দ্বাৰা শাসিত একমাত্ৰ জাতি হৈ পৰিল। প্লিনিয়ে কয় যে পাণ্ড্যাৰ বংশধৰসকলে তিনিশ চহৰত ৰাজত্ব কৰিছিল আৰু ৫,১০০ জনীয়া সৈন্যবাহিনীৰ লগতে পাঁচশ হাতীৰ সেনাধক্ষ্য আছিল।

পলিয়ানাছে জনাইছে যে হেৰাক্লিছে ভাৰতৰ সাগৰৰ পাৰত থকা দক্ষিণ অংশ পাণ্ড্যাক আবণ্টন দিছিল, এই অঞ্চলটো তেও ৩৬৫টা বিভাগত উপবিভক্ত কৰিছিল আৰু প্ৰতিটোৰ ওপৰত বছৰৰ এটা নিৰ্দিষ্ট দিনত দিবলগীয়া বছৰেকীয়া কৰ আৰোপ কৰিছিল। যদি কোনো বিভাগে ধন দিবলৈ অস্বীকাৰ কৰে, তেন্তে আন বিভাগে লোকচানৰ ক্ষতিপূৰণ দিবলৈ বাধ্য হৈছিল।

## তথ্য সংগ্ৰহ

শ্ৰেণী:গ্ৰীক কিংবদন্তি
বিন্ধ্যাৱলী

**বিন্ধ্যাৱলী** (সংস্কৃত: विन्ध्यावलि, ৰোমানীকৃত: Vindhyāvalī) আশ্ৰমা, বালিকা বা চাৰুথি নামেৰেও জনাজাত হিন্দু পৌৰাণিক কাহিনীত বৰ্ণনা কৰা অসুৰ ৰজা মহাবলিৰ পত্নী৷ হিন্দু গ্ৰন্থ অনুসৰি বিন্ধ্যাৱলীৰ দুজন পুত্ৰ বাণাসুৰ আৰু নমসুকে ধৰি এশজন সন্তান আছিল, লগতে ৰত্নমালা নামৰ এগৰাকী কন্যা আছিল।

## কিংবদন্তি
হিন্দু পৰম্পৰা অনুসৰি বিৰোচনৰ পুত্ৰ আৰু প্ৰহ্লাদৰ নাতি মহাবলি এজন অসুৰ ৰজা আছিল। মহাবলিৰ পত্নী বিন্ধ্যাৱলী হিমবতৰ কন্যা বুলি চিনাক্ত কৰা হৈছে। কিছুমান বিৱৰণীত উল্লেখ কৰা হৈছে যে বিন্ধ্যাৱলীয়ে মহাবলিৰ প্ৰতি এগৰাকী গুণী আৰু সহায়কাৰী পৰিয়ালৰ নাৰীৰ গুণৰ উদাহৰণ দাঙি ধৰিছিল।

বিন্ধ্যাৱলী হিন্দু শাস্ত্ৰত কিছু কম উল্লেখিত ব্যক্তিত্ব। বৰ্ণনাত বিন্ধ্যাৱলীক সুন্দৰ আৰু দয়ালু হিচাপে চিত্ৰিত কৰা হৈছে, যিয়ে সকলো জীৱৰ প্ৰতি মমতাময় স্বভাৱ প্ৰদৰ্শন কৰে। কিছুমান আখ্যানত আৰু কোৱা হৈছে যে মহাবলি-বিন্ধ্যাৱলী দম্পতীৰ যুগ্ম জীৱনৰ ফলত প্ৰখ্যাত বাণাসুৰ আৰু নমসুকে ধৰি এশজন পুত্ৰৰ জন্ম হৈছিল। মহাবলিৰ আদৰ্শ পত্নী হিচাপে বিন্ধ্যাৱলীয়ে নিজৰ সকলো এশ পুত্ৰৰ মাজত নিজৰ মৰম সমানে বিতৰণ কৰা বুলি কোৱা হয়। পুৰাণৰ মতে বিন্ধ্যাৱলীয়ে মহাবলিৰ ককাক প্ৰহ্লাদৰ প্ৰতি অতিশয় শ্ৰদ্ধা প্ৰদৰ্শন কৰিছিল। এসময়ত বিন্ধ্যাৱলীয়ে বানাসুৰক কৃষ্ণৰ ক্ৰোধৰ পৰা ৰক্ষা কৰিছিল বুলিও বিশ্বাস কৰা হয়।

## তথ্য সংগ্ৰহ

শ্ৰেণী:হিন্দু কিংবদন্তি
শকুন্তলা পাৰাঞ্জপ্য

**শকুন্তলা পাৰাঞ্জপ্য**(; ১৭ জানুৱাৰী ১৯০৬ – ৩ মে' ২০০০) এগৰাকী ভাৰতীয় লেখিকা, অভিনেত্ৰী আৰু এগৰাকী বিশিষ্ট সমাজকৰ্মী। ১৯৫৮–৬৪ চনৰ ভিতৰত তেওঁ মহাৰাষ্ট্ৰ বিধান পৰিষদৰ সদস্য আছিল, আৰু ১৯৬৪–৭০ চনৰ ভিতৰত ৰাজ্যসভাৰ মনোনীত সদস্য হিচাপে কাৰ্যনিৰ্বাহ কৰিছিল।  ১৯৯১ চনত ঔপনিৱেশিক আৰু উত্তৰ ঔপনিৱেশিক যুগত বিশেষকৈ পৰিয়াল পৰিকল্পনাৰ ক্ষেত্ৰত অগ্ৰণী কামৰ স্বীকৃতি হিচাপে তেওঁক ভাৰত গণৰাজ্যৰ তৃতীয় সৰ্বোচ্চ অসামৰিক বঁটা পদ্মভূষণ বঁটা প্ৰদান কৰা হয়।
## জীৱন
শকুন্তলাই কেম্ব্ৰিজৰ নিউনহাম কলেজত গাণিতিক ট্ৰাইপ'ছৰ বাবে অধ্যয়ন কৰিছিল।১৯২৯ চনত তাতেই স্নাতক ডিগ্ৰী লাভ কৰা শকুন্তলাই পিছৰ বছৰত লণ্ডন বিশ্ববিদ্যালয়ৰ পৰা শিক্ষাত ডিপ্লমা লাভ কৰে। শকুন্তলা ১৯৩০ চনত চুইজাৰলেণ্ডৰ জেনেভাত থকা আন্তঃৰাষ্ট্ৰীয় শ্ৰমিক সংস্থাৰ সৈতে কাম কৰিছিল। ১৯৩০-৪০ৰ দশকত মাৰাঠী আৰু হিন্দী কিছুমান চিনেমাতো অভিনয় কৰিছিল। শকুন্তলাই মাৰাঠী ভাষাত বহুতো নাট,আৰু উপন্যাস ৰচনা কৰিছিল। তেওঁৰ কিছুমান কাম ইংৰাজীত কৰা হৈছিল। শকুন্তলাৰ মাৰাঠী কাহিনীৰ আধাৰত নিৰ্মিত এখন হিন্দী শিশু চিনেমা ‘য়েহ হায় চক্কড় বক্কড় বুম্বে ব’ ২০০৩ চনত মুক্তি লাভ কৰে। ৰাছিয়াৰ এগৰাকী চিত্ৰশিল্পী ইউৰা স্লেপটজফৰ সৈতে অলপ সময়ৰ বাবে শকুন্তলা বিবাহপাশত আবদ্ধ হয়। ১৯৩৮ চনত এই দম্পতীটোৰ কন্যা ছাই পাৰাঞ্জপ্যেৰ জন্ম হয়।  ছাইৰ জন্মৰ কিছু সময়ৰ পিছতে তেওঁ ইউৰাৰ লগত বিবাহ বিচ্ছেদ কৰে আৰু ছাইক নিজৰ পিতৃৰ ঘৰতে ডাঙৰ-দীঘল কৰে। ছাই পাৰাঞ্জপ্য এগৰাকী হিন্দী চিনেমা পৰিচালক আৰু চিত্ৰনাট্যকাৰ। কমেডী আৰু শিশু চিনেমাৰ বাবে তেওঁ পৰিচিত। ১৯৯১ চনত ভাৰত চৰকাৰে শকুন্তলাক ঔপনিৱেশিক আৰু উত্তৰ ঔপনিৱেশিক যুগত বিশেষকৈ পৰিয়াল পৰিকল্পনাত তেওঁৰ উল্লেখযোগ্য অৱদানৰ স্বীকৃতি হিচাপে পদ্মভূষণ বঁটা প্ৰদান কৰে।
## তথ্যচিত্ৰ
শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
শ্ৰেণী:পদ্মভূষণ বঁটা বিজয়ী
জয় মালা (ৰাজনীতিক)

**জয় মালা** ( (২২ আগষ্ট ১৯৫৮ – ২৬ এপ্ৰিল ২০২৩) এগৰাকী ভাৰতীয় সাংবাদিক, ৰাজনীতিবিদ, অধিবক্তা আৰু সমাজকৰ্মী। তেওঁ ভাৰতৰ উচ্চতম ন্যায়ালয়ৰ জ্যেষ্ঠ অধিবক্তা আছিল৷ তেওঁ ৬০০ৰো অধিক গোচৰ দাখিল কৰিছিল আৰু প্ৰতিটোতে জয়ী হৈছিল৷ ইয়াৰে ভিতৰত ১৯৮৫ চনৰ এটা গুৰুত্বপূৰ্ণ গোচৰো আছিল য'ত তেওঁ জম্মু-কাশ্মীৰ ৰাজ্যৰ বিৰুদ্ধে ভাৰতত টৰ্ট আইন সলনি কৰাৰ বিৰুদ্ধে গোচৰ তঁৰিছিল।  ১৯৮২ চনত মালা জম্মু আৰু কাশ্মীৰ নেচনেল পেন্থাৰছ পাৰ্টি (জেকেএনপিপি)ৰ সহ-প্ৰতিষ্ঠাপক আছিল।২০২২ চনৰ ৭ মে'ত তেওঁ পেন্থাৰছ পাৰ্টিৰ কাৰ্যকৰী সমিতিৰ অধ্যক্ষ হয়৷২০২২ চনৰ ৩১ মে'ৰ পৰা ২০২৩ চনৰ ৪ এপ্ৰিললৈকে তেওঁ পেন্থাৰছ পাৰ্টিৰ বাস্তৱিক সভানেত্ৰী হয়। জম্মু-কাশ্মীৰৰ বিদ্ৰোহৰ সময়ছোৱাত ১৯৮৩ চনৰ জম্মু-কাশ্মীৰৰ সাধাৰণ নিৰ্বাচনত মুঠ ৫১২গৰাকী প্ৰাৰ্থীৰ ভিতৰত মাত্ৰ ৭গৰাকী মহিলা প্ৰাৰ্থীহে আছিল৷ সেইসকলৰ ভিতৰত তেওঁ অন্যতম আছিল।

১৯৭৯ চনত মালা ভাৰতীয় ছাত্ৰ কংগ্ৰেছৰ সভাপতি আছিল। ২০১৭ চনৰ পৰা ভাৰতৰ প্ৰথম প্ৰধানমন্ত্ৰীয়ে প্ৰতিষ্ঠা কৰা কাকত নেচনেল হেৰাল্ডৰ অৱদানকাৰী সম্পাদিকা হিচাপে তেওঁ কাম কৰে।
## ব্যক্তিগত জীৱন
মালাৰ বিবাহ হৈছিল পেন্থাৰছ পাৰ্টিৰ নেতা ভীম সিঙৰ সৈতে। তেওঁৰ পুত্ৰ অংকিত লাভ গ্ৰেট ব্ৰিটেইনৰ ৱান লাভ পাৰ্টিৰ নেতা।  কাশ্মীৰ সংঘাতত শান্তি অনাৰ আশাৰে তেওঁ সন্তানৰ নাম লাভ ৰাখিলে৷

মালাৰ জন্ম হৈছিল গৌড় সৰস্বত ব্ৰাহ্মণ পৰিয়ালতআৰু তেওঁ আফগানিস্তানৰ হিন্দু শ্বাহীৰ বংশধৰ আছিল।
## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
মেইড আৰেল

**মেইড আৰেল** () মায়দে ফেৰুহান নামেৰেও জনাজাত, তুৰ্কীত জন্মগ্ৰহণ কৰা আৰ্মেনিয়ান চিত্ৰশিল্পী আছিল। বিমূৰ্ত আৰু ষ্টাইলাইজড ফিগাৰ, কিউবিজমৰ দৰেই আৰু প্ৰায়ে নিস্তেজ ৰঙৰ কামৰ বাবেই তেওঁ সু-পৰিচিত। 

## জীৱনী
১৯০৭ চনত তুৰস্কৰ ইস্তানবুলত মায়দে ফেৰুহান নামেৰে আৰেলে জন্মগ্ৰহণ কৰিছিল। তেওঁ আছিল তিৰস্কৰ শিল্পী আৰু ডিজাইনাৰ চাইমন ডাডিয়ানৰ নাতিনী আৰু নাজিক বালিয়ান আৰু বালিয়ান স্থপতিবিদৰ পৰিয়ালৰ বংশধৰ আছিল।

আৰেলে মিমাৰ চিনান ফাইন আৰ্টছ ইউনিভাৰ্চিটিত অধ্যয়ন কৰিছিল, যাক আনুষ্ঠানিকভাৱে ইস্তানবুল ডেভলেট গুজেল ছানাটলাৰ একাডেমী নামেৰে জনা যায় আৰু ১৯৩৫ চনত তাৰ পৰা তেওঁ স্নাতক ডিগ্ৰী লাভ কৰে। আৰেলে নাজমি জিয়া গুৰাণ, মেহমেত ৰুহি আৰেল আৰু হিকমেট অনাটৰ লগত একেলগে অধ্যয়ন কৰিছিল, ১৯৮৫ চনত। ১৯৩৫ চনত তেওঁৰ চিত্ৰকলাৰ অধ্যাপক মেহমেত ৰুহি আৰেলৰ পুত্ৰ চিত্ৰশিল্পী চেমচি আৰেলৰ সৈতে বিবাহপাশত আবদ্ধ হয়।

১৯৪৫ চনৰ পৰা ১৯৫০ চনলৈকে তেওঁ পেৰিছত বাস কৰিছিল আৰু আন্দ্ৰে লোটে, ফাৰ্নাণ্ড লেগাৰ আৰু জিন মেট্জিংগাৰৰ সৈতে চিত্ৰ কৰ্মশালাত অধ্যয়ন কৰিছিল। কেৰিয়াৰৰ প্ৰাৰম্ভিক সময়ছোৱাত, তেওঁৰ প্ৰথম সময়ছোৱাৰ চিত্ৰকলা আছিল মূলতঃ প্ৰাকৃতিক দৃশ্য আৰু ইউৰোপলৈ গুচি যোৱাৰ পিছত তেওঁৰ কাম বিমূৰ্ত বিষয়লৈ সলনি হয়। 

১৯৯৭ চনৰ ৯ ফেব্ৰুৱাৰীত তেওঁৰ মৃত্যু হয় আৰু তেওঁক তুৰস্কৰ ইস্তানবুলত সমাধিস্থ কৰা হয়।
## তথ্য সূত্ৰ

শ্ৰেণী:চিত্ৰশিল্পী
শ্ৰেণী:মৃত ব্যক্তি
শ্ৰেণী:আৰ্মেনিয়াৰ ব্যক্তি
মাৰ্গাৰেট এলিজাবেথ কাজিন্স

**মাৰ্গাৰেট এলিজাবেথ কাজিন্স** (,৭ নৱেম্বৰ ১৮৭৮ – ১১ মাৰ্চ ১৯৫৪) এগৰাকী আইৰিছ-ভাৰতীয় শিক্ষাবিদ, ভোটাধিকাৰী আৰু থিয়'ছফিষ্ট আছিল৷ তেওঁ ১৯২৭ চনত সৰ্বভাৰতীয় মহিলা সন্মিলন (AIWC) প্ৰতিষ্ঠা কৰিছিল। ১৯১৫ চনত কবি আৰু সাহিত্য সমালোচক জেমছ কাজিন্সৰ পত্নী হিচাপে তেওঁ ভাৰতলৈ আহে। ১৯১৯ চনৰ ফেব্ৰুৱাৰী মাহত ৰবীন্দ্ৰনাথ ঠাকুৰে মদনাপল্লে কলেজ ভ্ৰমণৰ সময়ত তেওঁক নিজেই প্ৰদান কৰা টোকাসমূহৰ আধাৰত ভাৰতীয় জাতীয় সংগীত জন গণ মনৰ সুৰ সংৰক্ষণ কৰাৰ কৃতিত্ব তেওঁক দিয়া হয়।.  ১৯৪৭ চনৰ ১৪ আগষ্টত সংবিধান সভাত ৰাষ্ট্ৰীয় পতাকা পতাকা উপস্থাপন সমিতিৰ তেওঁ সদস্য আছিল।
## প্ৰাথমিক জীৱন আৰু শিক্ষা
মাৰ্গাৰেট গিলেস্পিৰ জন্ম হৈছিল বয়লত, কাউন্টি ৰছকমনত৷তেওঁ স্থানীয়ভাৱে আৰু তাৰপিছত ডেৰীত শিক্ষা গ্ৰহণ কৰিছিল।ডাবলিনৰ ৰয়েল ইউনিভাৰ্চিটি অৱ আয়াৰলেণ্ডত সংগীত অধ্যয়ন কৰি ১৯০২ চনত স্নাতক ডিগ্ৰী লাভ কৰি তেওঁ শিক্ষকতা কৰে। ছাত্ৰী হিচাপে তেওঁ কবি আৰু সাহিত্য সমালোচক জেমছ কাজিন্সক লগ পাইছিল আৰু ১৯০৩ চনত তেওঁক বিয়া কৰাইছিল। 
## ভাৰতত
তেওঁৰ পতি জেমছ কাজিন্সে প্ৰথমে এনি বেছাণ্টে প্ৰতিষ্ঠা কৰা কাকত নিউ ইণ্ডিয়াত কাম কৰিছিল। ইষ্টাৰ বিদ্ৰোহৰ প্ৰশংসা কৰা এটা প্ৰবন্ধৰ বাবে বেছাণ্টে তেওঁক চাকৰিৰ পৰা বৰ্খাস্ত কৰিবলৈ বাধ্য হোৱাৰ পিছত কাজিন্সক মাৰ্গাৰেটে ইংৰাজী পঢ়োৱা নতুন মাডানাপালে কলেজৰ উপ-অধ্যক্ষ হিচাপে নিযুক্তি দিয়া হয়।

১৯১৬ চনত এলিজাবেথ কাজিন্স পুনাত থকা ভাৰতীয় মহিলা বিশ্ববিদ্যালয়ৰ প্ৰথমগৰাকী অভাৰতীয় সদস্য হয়। ১৯১৭ চনত কাজিনছে এনি বেছাণ্ট আৰু ড’ৰথী জিনাৰাজাদাছাৰ সৈতে সহযোগীভাৱে মহিলা ভাৰতীয় সংস্থা প্ৰতিষ্ঠা কৰে। তেওঁ ডব্লিউ আই এৰ আলোচনী *ষ্ট্ৰী ধৰ্ম* সম্পাদনা কৰিছিল।১৯১৯–২০ চনত কাজিনছ মঙলদৈৰ ৰাষ্ট্ৰীয় ছোৱালী বিদ্যালয়ৰ প্ৰথম মুৰব্বী আছিল। ১৯২২ চনত ভাৰতৰ প্ৰথম মহিলা দণ্ডাধীশ হিচাপে পৰিগণিত হয়। ১৯২৭ চনত তেওঁ সৰ্বভাৰতীয় মহিলা সন্মিলনৰ সহ-প্ৰতিষ্ঠাপক হয় আৰু ১৯৩৬ চনত ইয়াৰ সভানেত্ৰী হিচাপে কাৰ্যনিৰ্বাহ কৰে।
## তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
লুচিক আগুলেট্চি

**লুচিক আগুলেট্চি** (); জন্ম নাম লুচিক ঝোৰজিকি হাৰুত্যুনিয়ান; নাখিচেভানত জন্মগ্ৰহণ কৰা এগৰাকী আৰ্মেনিয়ান চিত্ৰশিল্পী, নৃতত্ত্ববিদ, আৰু আৰ্মেনিয়াৰ সন্মানীয় সাংস্কৃতিক কৰ্মী আছিল।

আগুলেট্চি ইয়েৰেভানত নিয়মিতভাৱে নিজৰ পৰম্পৰাগত আৰ্মেনিয়ান সাজ-পোছাক পিন্ধা শেষগৰাকী আৰ্মেনিয়ান হিচাপে বিখ্যাত আছিল।

## জীৱনী
১৯৪৬ চনৰ ৩১ মে’ত নাখিচেভানৰ ভেৰিন আগুলিছ গাঁৱত হাৰুত্যুনিয়ান পৰিয়ালত জন্মগ্ৰহণ কৰা লুচিক আগুলেট্সিৰ; ১৯১৯ চনত আজাৰবাইজানসকলে সংঘটিত কৰা আগুলিছ হত্যাকাণ্ডৰ পিছত আগুলিছত বাস কৰা শেষৰগৰাকী আৰ্মেনিয়ান। আগুলিছত তেওঁৰ অভিজ্ঞতাই আজাৰবাইজানৰ লেখক আক্ৰাম আয়লিছলিৰ ষ্টোন ড্ৰিমছ উপন্যাসখনৰ “লুচিক” চৰিত্ৰটোৰ বাবে প্ৰেৰণা যোগাইছিল। ১৯৫৩ চনত আগুলেট্সিৰ পৰিয়াল ইয়েৰেভানলৈ গুচি যায়। ১৯৬৩-১৯৬৭ চনত ইয়েৰেভানৰ পানোছ টেৰলেমেজিয়ান আৰ্ট কলেজত অধ্যয়ন কৰে। পঢ়া-শুনাৰ সময়ত "এভাংগাৰ্ড" কাকতৰ পৰা বিশেষ পুৰস্কাৰ লাভ কৰিছিল। ১৯৭৪ চনৰ পৰা আৰ্মেনিয়াৰ আৰ্টিষ্ট ইউনিয়নৰ সদস্য আছিল।

লুচিক আগুলেট্সিৰ ছবিসমূহ বিদেশৰ সংগ্ৰহালয় আৰু ব্যক্তিগত সংগ্ৰহত আছে। চিত্ৰকলাৰ উপৰিও আগলেট্সি আছিল এজন সক্ৰিয় নৃতাত্ত্বিক। তেওঁ অস্ত্ৰ-শস্ত্ৰ, সাজ-পোছাক, সজ্জা, প্ৰাচীন জাৰ সংগ্ৰহ কৰিছিল। ইয়াৰে কিছুমান তেওঁৰ জন্মভূমি আগুলিছৰ পৰা আৰু বাকীবোৰ পশ্চিম আৰু পূব আৰ্মেনিয়াৰ বিভিন্ন কোণৰ পৰা অনা হৈছিল।

২০১৮ চনৰ ১৩ জুলাইত ৭২ বছৰ বয়সত লুচিক আগুলেট্চিৰ মৃত্যু হয়।

## প্ৰদৰ্শনী
১৯৬৮ চনৰ পৰা আৰ্মেনিয়া আৰু বিদেশৰ বিভিন্ন গণতান্ত্ৰিক প্ৰদৰ্শনীত অগুলেট্চিয়ে অংশগ্ৰহণ কৰে। 

### একক প্ৰদৰ্শনী
*১৯৯৬ চনত আৰ্মেনিয়াৰ নেচনেল গেলেৰী
*১৯৯৭ চনত ষ্টেপানাকেৰ্ট
*১৯৯৭ চনত "Mkrtchyan" প্ৰদৰ্শনী হল
*১৯৯৯ গ্ৰীচ, থেছালনিকী
### দলীয় প্ৰদৰ্শনী
*১৯৭৭ চনত পেৰিছ
*১৯৭৭ চনত আমেৰিকা
*১৯৭৮ চনত জাৰ্মানী
*১৯৮১ ইৰাক
*১৯৮৩ চনত লছ এঞ্জেলছ, ডেট্ৰাইট, টৰণ্টো, মণ্ট্ৰিয়েল
*১৯৮৫ চনত মস্কো
*১৯৮৬ চনত জাপান
*১৯৮৭ চনত গ্ৰীচ
*১৯৮৯ "আৰ্মেনিয়ান আৰ্টিষ্ট টু দ্য হায়াস্তান অল-আৰ্মেনিয়ান ফাণ্ড", আৰ্মেনিয়াৰ নেচনেল গেলেৰী
*১৯৯৪ বেলজিয়াম, নৰ্মাণ্ডি, ফ্ৰান্স
*১৯৯৫, ১৯৯৭ আৰ্টছাখত চিম্পোজিয়াম
*১৯৯৮ "এবিংশ শতিকাৰ থ্ৰেছহোল্ডত সমসাময়িক কলা।" 
*২০০৩ চনৰ মিনস্ক, আৰ্মেনিয়াৰ স্বাধীনতা দিৱসৰ বাবে উৎসৰ্গিত প্ৰদৰ্শনী
*২০০৩ চনত "আৰ্মেনিয়া-প্ৰব্ৰজনকাৰী" সন্মিলনৰ বাবে উৎসৰ্গিত প্ৰদৰ্শনী
## লুচিক আগুলেট্চি হাউচ-মিউজিয়াম

ইয়েৰেভানৰ ৭৯ নং মুৰাটছান ষ্ট্ৰীটত থকা ঘৰটো, য’ত লুচিক আগুলেট্চিয়ে প্ৰায় ৪৫ বছৰ ধৰি বাস কৰিছিল আৰু কাম কৰিছিল, পৰিয়ালৰ সদস্যৰ উদ্যোগত গৃহ-সংগ্ৰহালয়লৈ ৰূপান্তৰিত কৰা হৈছিল। সংগ্ৰহালয়ত লোক কনচাৰ্ট, চিত্ৰকলা, নৃত্য আৰু মাষ্টাৰ ক্লাছৰ আয়োজন কৰা হয়। সংগ্ৰহালয়টোৰ কাষতে আছে আগুলেট্চি আৰ্ট কেফে, য'ত আগুলিছৰ খাদ্যৰ সৈতে পৰম্পৰাগত আৰ্মেনিয়ান খাদ্যৰ বৈশিষ্ট্য আছে।

## তথ্য সূত্ৰ

শ্ৰেণী:নৃতত্ত্ববিদ
শ্ৰেণী:চিত্ৰশিল্পী
শ্ৰেণী:মৃত ব্যক্তি
শ্ৰেণী:আৰ্মেনিয়াৰ ব্যক্তি
দিল্লী মহিলা আয়োগ

**দিল্লী মহিলা আয়োগ** () হৈছে ভাৰতৰ দিল্লীত সংবিধান আৰু অন্যান্য আইনসমূহৰ অধীনত মহিলাসকলৰ সুৰক্ষা আৰু সুৰক্ষাৰ সৈতে জড়িত সকলো বিষয়ৰ তদন্ত আৰু পৰীক্ষাৰ বাবে গঠন কৰা দিল্লী চৰকাৰৰ এটা বিধিগত সংস্থা।
## ইতিহাস
১৯৯৪ চনত দিল্লী চৰকাৰে দিল্লী মহিলা আয়োগ আইন, ১৯৯৪ৰ অধীনত ডিচিডব্লিউ গঠন কৰিছিল আৰু ১৯৯৬ চনৰ পৰাই ই কাৰ্যক্ষমতা আৰম্ভ কৰিছিল।সংবিধান আৰু অন্যান্য আইনৰ অধীনত মহিলাসকলক প্ৰদান কৰা সুৰক্ষা আৰু নিৰাপত্তা সম্পৰ্কীয় সকলো বিষয়ৰ তদন্ত আৰু পৰীক্ষা। আয়োগে আইনসমূহৰ ফলপ্ৰসূ ৰূপায়ণৰ বাবে পৰামৰ্শ আগবঢ়াবলৈ আৰু দিল্লীৰ মহিলাসকলৰ অৱস্থা উন্নত কৰাৰ বাবেও প্ৰতিশ্ৰুতিবদ্ধ।
## গঠন
দিল্লী মহিলা আয়োগৰ আইনমতে ;
মহিলাৰ কামত দায়বদ্ধ এগৰাকী অধ্যক্ষ, চৰকাৰে মনোনীত কৰিব।
মহিলা কল্যাণ, প্ৰশাসন অৰ্থনৈতিক উন্নয়ন, স্বাস্থ্য শিক্ষা বা সমাজ কল্যাণৰ ক্ষেত্ৰত ১০ বছৰৰ কম নহয় অভিজ্ঞতা নথকা ব্যক্তিৰ পৰা আৰু তেওঁলোকৰ মাজত চৰকাৰে মনোনীত কৰা পাঁচজন সদস্য, অনুসূচিত জাতি বা অনুসূচিত জনজাতিৰ অন্ততঃ এজন সদস্যকে ধৰি।
চৰকাৰে মনোনীত হ’বলগীয়া এজন সদস্য-সচিব যি হ’ব: পৰিচালনা, সাংগঠনিক গাঁথনি বা সমাজবিজ্ঞান আন্দোলনৰ ক্ষেত্ৰত বিশেষজ্ঞ, বা সংঘৰ কোনো অসামৰিক সেৱাৰ সদস্য বা সৰ্বভাৰতীয় সেৱাৰ সদস্য হোৱা বিষয়াই সংঘৰ অধীনত উপযুক্ত অভিজ্ঞতাৰে অসামৰিক পদত অধিষ্ঠিত।
যদিও সদস্যসকলৰ মহিলা কল্যাণৰ ক্ষেত্ৰত কমেও ১০ বছৰৰ অভিজ্ঞতা থাকিব লাগিব, অধ্যক্ষগৰাকীৰ এনে কোনো অৰ্হতা থকাটো বাধ্যতামূলক নহয়।

## কাৰ্য্যসমূহ
আয়োগৰ কেইটামান মুখ্য কাৰ্য হৈছে-[5]

আয়োগে ভাৰতীয় সংবিধান আৰু মহিলা সম্পৰ্কীয় আইনসমূহৰ অধীনত মহিলাসকলৰ বাবে নিশ্চিত কৰা ব্যৱস্থা আৰু সুৰক্ষাৰ প্ৰতি নিশ্চিত হোৱাটো নিশ্চিত কৰিব লাগে।
ৰাজ্যৰ কোনো সংস্থাই যদি মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হয়, তেন্তে চৰকাৰৰ জাননীত একেখিনি ব্যৱস্থা লাভ কৰা।
ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হ’লে সংশোধনীৰ বাবে পৰামৰ্শ দিয়া।
মহিলাৰ অধিকাৰ খৰ্বৰ যিকোনো বিষয় সংশ্লিষ্ট কৰ্তৃপক্ষৰ সৈতে গ্ৰহণ কৰা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া।
যিসকল মহিলাৰ নিজৰ অধিকাৰ খৰ্ব কৰাৰ অভিযোগ আছে আৰু ভাৰতীয় সংবিধানৰ অধীনত নিশ্চিত কৰা তেওঁলোকৰ সুৰক্ষা ব্যৱস্থা ৰূপায়ণ নকৰাৰ অভিযোগ আছে তেওঁলোকে পোনপটীয়াকৈ মহিলা আয়োগৰ কাষ চাপিব পাৰে প্ৰতিকাৰৰ বাবে।
ৰাজ্যত অত্যাচাৰ আৰু বৈষম্যৰ বলি হোৱা মহিলাসকলক পৰামৰ্শ আৰু সহায় কৰা।
মহিলাৰ গণ গোটৰ সৈতে জড়িত যিকোনো বিষয়ৰ বাবে মামলাৰ খৰচৰ বিত্তীয় সাহায্য আৰু মাজে মাজে সেইবোৰৰ সৈতে জড়িত ৰাজ্য চৰকাৰক প্ৰতিবেদন দিয়া।
মহিলা বন্দীক দাখিল কৰা যিকোনো চৌহদ, কাৰাগাৰ বা অন্যান্য ৰিমাণ্ড হোম বা আন যিকোনো গোচৰ পৰিদৰ্শন কৰি নিজ নিজ কৰ্তৃপক্ষৰ জাননীলৈ অনা, প্ৰয়োজন হ’লে।
মহিলা ভিত্তিক যিকোনো নিৰ্দিষ্ট বিষয়ৰ সোধা-পোছা, অধ্যয়ন আৰু অনুসন্ধান কৰা।
শৈক্ষিক গৱেষণা আৰম্ভ কৰা বা যিকোনো প্ৰচাৰ পদ্ধতি গ্ৰহণ কৰা আৰু সকলো ক্ষেত্ৰতে মহিলাৰ প্ৰতিনিধিত্ব নিশ্চিত কৰাৰ উপায়ৰ পৰামৰ্শ দিয়া আৰু তেওঁলোকৰ অধিকাৰৰ পৰা বঞ্চিত কৰা কাৰণ চিনাক্ত কৰা।
মহিলাসকলক তেওঁলোকৰ অধিকাৰৰ পৰা বঞ্চিত কৰা কোনো বিষয় বা মহিলা সুৰক্ষা আইন কাৰ্যকৰী নোহোৱা বা তেওঁলোকৰ সৈতে জড়িত কোনো নীতি অমান্য কৰা বা তেওঁলোকৰ সৈতে জড়িত মহিলা কল্যাণ আৰু সকাহৰ সৈতে জড়িত নিৰ্দেশনাসমূহ মানি চলাত ব্যৰ্থ হোৱাৰ বিষয়ে suo-moto বা কোনো অভিযোগৰ সোধা-পোছা কৰা।
## তথ্যসূত্ৰ
অষ্টসখী

**অষ্টসখী** হৈছে ব্ৰজ অঞ্চলৰ আঠজন বিশিষ্ট গোপী আৰু হিন্দু দেৱতা ৰাধা-কৃষ্ণৰ ঘনিষ্ঠ সংগী। বৈষ্ণৱ ধৰ্মৰ বহু উপ-পৰম্পৰাত, তেওঁলোকক কৃষ্ণৰ দেৱী আৰু পত্নী হিচাপে শ্ৰদ্ধা কৰা হয়। পদ্ম পুৰাণৰ মতে অষ্টসখী হৈ 

অষ্টসখীৰ জনপ্ৰিয় তালিকাত আছে: ললিতা, বিশাকা, চম্পকলতা, চিত্ৰা, তুংগবিদ্যা, ইন্দুলেকা, ৰঙ্গদেৱী আৰু সুদেৱী। এই আঠজন বিশিষ্ট গোপীক কৃষ্ণৰ প্ৰধান পত্নী ৰাধাৰ সম্প্ৰসাৰণ বুলি গণ্য কৰা হয়।

## বিৱৰণ

***ললিতা**: ৰাধাৰ আঠ বিশিষ্ট বান্ধৱীৰ ভিতৰত ললিতা আছিল আগশাৰীৰ তথা ডাঙৰ গোপী আৰু বয়সত ৰাধাতকৈ ২৭ দিন ডাঙৰ। 

***বিশাখা**: দ্বিতীয় প্ৰধান গোপী হৈছে বিশাখা। বিশাখা বৰ ধুনীয়া আছিল, তেওঁৰ সৌন্দৰ্য্য সৌদামিনীৰ দৰে আছিল। তেওঁ ৰাধাক কৰ্পূৰ আৰু চন্দনেৰে তৈয়াৰী বস্তু উপহাৰ দিছিল। বিশাখা আছিল ধুনীয়া ধুনীয়া কাপোৰ বনোৱাত বিশেষজ্ঞ। তেওঁৰ বয়স ৰাধাৰ সমান। 

***চম্পকলতা**: আঠ গোপীৰ ভিতৰত তৃতীয় মূল গোপী চম্পকলতা। চম্পকলতাৰ সৌন্দৰ্য্য চম্পা ফুলৰ দৰে আছিল। সেইবাবেই তেওঁৰ নাম চম্পকলতা আছিল। চম্পকলতাই পিন্ধিছিল নীলা ৰঙৰ শাৰী। 

***চিত্ৰ**: চিত্ৰাৰ অংগ-প্ৰত্যংগ উজ্জ্বল আছিল। তেওঁ পিন্ধিছিল এখন ধুনীয়া শাৰী। তেওঁ শ্ৰী ৰাধিকাক সাজ-পোছাক পিন্ধাইছিল। চিত্ৰাৰ বিষয়ে কোৱা হয় যে তেওঁ ৰাধাৰ কথাবোৰ ইংগিতেৰে বুজি পাইছিল। 

***তুংগাবিদ্যা**: তুংগাবিদ্যা ৰাধাতকৈ পোন্ধৰ দিন ডাঙৰ। তুংগাবিদ্যাই পিন্ধিছিল হালধীয়া ৰঙৰ শাৰী। তেওঁৰ বুদ্ধি অতি চোকা আছিল। বুদ্ধিমত্তাৰ বাবে তেওঁ বিখ্যাত আছিল। তেওঁৰ সূক্ষ্ম কলাৰ বিশেষ জ্ঞান আছিল। সংগীতৰ ক্ষেত্ৰতো তেওঁ পাকৈত আছিল। 

***ইন্দুলেখা**: ইন্দুলেখাই ৰঙা শাৰী এখন পিন্ধিছিল। তেওঁৰ ওঁঠত সদায় হাঁহি বিৰিঙি আছিল। তেওঁ নৃত্য-গীতত পাকৈত আছিল। 

***ৰঙ্গাদেৱী**: ৰঙ্গাদেৱীয়ে পিন্ধিছিল ৰঙা ৰঙৰ শাৰী। তেওঁ উপবাসৰ সকলো ৰীতি-নীতি আৰু অনুষ্ঠান জানিছিল। 

***সুদেৱী**: সুদেৱী বৰ ধুনীয়া আছিল। তেওঁ প্ৰবাল ৰঙৰ শাৰী পিন্ধিছিল। পানী শুদ্ধ কৰাৰ জ্ঞান তেওঁৰ আছিল। 

## প্ৰতীকত্ব

বৈষ্ণৱধৰ্মত, গোপীসকল কৃষ্ণৰ প্ৰতি নিজৰ নিৰ্লোভ ভালপোৱা আৰু ভক্তিৰ বাবে পৰিচিত। তেওঁলোক কেতিয়াবা মানৱ আত্মাৰ ঈশ্বৰৰ প্ৰতি আকাংক্ষাৰ প্ৰতীক ৰূপে গণ্য কৰা হয়। স্কন্ধ পুৰাণ অনুসৰি, অষ্টসখী হৈছে ৰাধা-কৃষ্ণৰ লাখ লাখ গোপীৰ ভিতৰত আটাইতকৈ প্ৰধান আঠজন গোপী। তেওঁলোক ৰাসলীলাৰ এক অৱিচ্ছেদ্য অংগ। 
শাক্ত ধৰ্মত, অষ্টসখীসকল কেতিয়াবা *[[অষ্টসিদ্ধি]]* (অণিমা, মহিমা, গৰিমা, লঘিমা, প্ৰাপ্তি, প্ৰাকাম্য, ইশিত্ব আৰু বসিত্ব)-ৰ প্ৰতিফলন হিচাপে গণ্য কৰা হয়।

## পৰম্পৰা

বহু কৃষ্ণভক্তি পৰম্পৰাত অষ্টসখীসকলৰ পূজা কৰা হয় আৰু তেওঁলোকৰ জৰিয়তে ৰাধা-কৃষ্ণৰ উপাসনা কৰা হয়। অষ্টসখীসকলে বল্লভাচাৰ্যৰ পুষ্টিমাৰ্গ পৰম্পৰা, স্বামী হৰিদাসৰ হৈদাছী পৰম্পৰা, হিথ হৰিবংশ মহাপ্ৰভুৰ ৰাধা বল্লভ পৰম্পৰা, চৈতন্য মহাপ্ৰভুৰ গৌড়ীয় বৈষ্ণৱ পৰম্পৰা, কৃপালু মহাৰাজৰ জগদগুৰু কৃপালু পৰিষদ আৰু নিম্বাৰ্কাচাৰ্যৰ নিম্বাৰ্ক পৰম্পৰাত গুৰুত্বপূৰ্ণ ভূমিকা গ্ৰহণ কৰে।

## তথ্যসূত্ৰ

শ্ৰেণী:হিন্দু ধৰ্ম
শ্ৰেণী:হিন্দু দেৱী
শ্ৰেণী:শ্ৰীকৃষ্ণৰ সহধৰ্মিণী
শ্ৰেণী:কৃষ্ণৰ সৈতে সম্পৰ্কিত ব্যক্তি
পিংকী মৈদাসানী

**পিংকী মৈদাসানী** এগৰাকী ভাৰতীয় ৰেপাৰ আৰু প্লেবেক গায়িকা। ৰাজস্থানী লোকসংগীতক আধুনিক ৰেপৰ সৈতে মিশ্ৰণ কৰাৰ বাবে তেওঁক ভাৰতৰ প্ৰথমগৰাকী মহিলা লোক ৰেপাৰ হিচাপে অভিহিত কৰা হৈছে। তেওঁ ৫০০০ৰো অধিক লাইভ শ্ব’ত অংশগ্ৰহণ কৰিছে; তেওঁৰ গীতসমূহ শেহতীয়াকৈ বলীউডৰ চিনেমাসমূহত প্ৰদৰ্শিত হৈছে। তেওঁ ১৩টা ভাষাত গান গায়। তেওঁবলীউডৰ ছবি *লুভ শুভ তে চিকেন খুৰানাত* গীত গাইছে। তেওঁ য়ো য়ো হানি সিঙৰ সৈতে সংগতি ৰাখি পাঞ্জাবী ৰেপ গীত "কিকলী কলেৰদী" গাইছিল। ২০১৫ চনত তেওঁৰ ছবি *শৰাফত গয়ী তেল লেনে* ছবিগৃহত মুক্তি লাভ কৰে। তেওঁ ৰেপক দেশী সংগীতৰ সৈতে সংযুক্ত কৰিছিল।

## প্ৰাথমিক জীৱন
পিংকী সিন্ধী পৰিয়ালত জন্মগ্ৰহণ কৰিছিল। তেওঁৰ পিতৃ ৰেলৱেত কৰ্মৰত আছিল। পাঁচজন ভাই-ভনীৰ ভিতৰত তেওঁ আছিল সৰু। তেওঁৰ পৰিয়ালে তেওঁক সংগীতৰ কেৰিয়াৰ গঢ়াৰ ক্ষেত্ৰত সহায় কৰিছিল।

## কেৰিয়াৰ
তেওঁ শৈশৱত মধ্যপ্ৰদেশৰ কাটনীত প্ৰয়াত উস্তাদ হিবজুল কবীৰ খান চাহাবৰ পৰা সংগীতৰ ক্লাছ আৰম্ভ কৰিছিল। কাটনীত তেওঁ মাধৱ শ্বাহ দৰবাৰত ভজন গাইছিল৷ পিংকীয়ে ৰিয়েলিটি শ্ব' ইণ্ডিয়ান আইডল ৩ৰ প্ৰতিযোগী শিল্পী আছিল আৰু তাৰ পিছৰ পৰা বলীউড ছবিৰ বাবে গীত গাবলৈ আৰম্ভ কৰে।

## ফিল্মগ্ৰাফী
প্লেবেক গায়িকা হিচাপে তেওঁ তলত দিয়া চলচ্চিত্ৰ সমূহত কণ্ঠদান কৰিছে।

*ব্ৰহ্মচাৰী
*শৰাফত গয়ী তেল লেনে''
*লুভ শুভ তেয় চিকেন খুৰানা
*চান পাৰদেশী
*মিষ্টাৰ জো বি কাৰ্ভালো
*শৰ্মা জী কী লগ গয়ী

### একক
*বুলেট ৱালে ছাইয়াঁ 
*চুম্মা চাতি
*আয়া লড়িয়া
*কিকলী কলেৰদী
*দিল্লী কী সৰকাৰ
*টাৰ্ণ ইট আপ
*দেখ লে কিছমত য়্যাৰ
*তেৰা ৰং
*ৰং দেংগী তেৰী চোলী
*তেৰে ইশ্ক মেঁ ফানা
*হোলী কে বাহানে ৰিস্তা জোড় জাড় লে
*সিন্ধ
*ছাইয়াঁ জী

## তথ্যসূত্ৰ

শ্ৰেণী:গায়িকা
শ্ৰেণী:লোকগীত
শ্ৰেণী:ভাৰতীয় নাৰী
শ্ৰেণী:ভাৰতীয় মহিলা
স্বাতী মালিয়াল

**স্বাতী মালিৱাল** (; জন্ম:-১৫ অক্টোবৰ ১৯৮৪) এগৰাকী সমাজ কৰ্মী আৰু ৰাজনীতিবিদ। বৰ্তমান তেওঁ দিল্লীক প্ৰতিনিধিত্ব কৰি ৰাজ্যসভাত সংসদ সদস্য হিচাপে কাৰ্যনিৰ্বাহ কৰি আছে। ২০১১ চনত সমাজ কৰ্মী আন্না হাজাৰেৰ নেতৃত্বত ভাৰতীয় দুৰ্নীতি বিৰোধী আন্দোলনত অংশগ্ৰহণ কৰে আৰু পিছলৈ ২০১৫ চনৰ পৰা ২০২৪ চনলৈকে দিল্লী মহিলা আয়োগৰ অধ্যক্ষ হিচাপে কাৰ্যনিৰ্বাহ কৰিছিল।
## জীৱন
১৯৮৪ চনৰ ১৫ অক্টোবৰত উত্তৰ প্ৰদেশৰ গাজিয়াবাদত জন্মগ্ৰহণ কৰা মালিৱালৰ পিতৃ ভাৰতীয় সশস্ত্ৰ বাহিনীৰ বিষয়া আৰু মাতৃ সংগীতা মালিৱাল।  পিছলৈ তেওঁ কয় যে তেওঁ পিতৃৰ হাতত যৌন নিৰ্যাতনৰ সন্মুখীন হৈছিল, যাৰ ফলত তেওঁৰ শৈশৱত অশান্তিৰ সৃষ্টি হৈছিল।তেওঁ এমিটি ইণ্টাৰনেশ্যনেল স্কুললৈ যায় আৰু জে এছ এছ একাডেমী অৱ টেকনিকেল এডুকেচনৰ পৰা তথ্য প্ৰযুক্তিত স্নাতক ডিগ্ৰী লাভ কৰে।

২০১২ চনৰ ২৩ জানুৱাৰীত তেওঁ ২০১১ চনৰ আন্না হাজাৰেৰ নেতৃত্বত ভাৰতীয় দুৰ্নীতি বিৰোধী আন্দোলনৰ প্ৰাৰম্ভিক দিনত লগ পোৱা নবীন জয়হিন্দক বিয়া কৰায়।পিছলৈ নবীন ৰাজনীতিবিদ হয় আৰু আম আদমী পাৰ্টিক প্ৰতিনিধিত্ব কৰে। ২০২০ চনৰ ফেব্ৰুৱাৰী মাহত দুয়োৰে বিবাহ বিচ্ছেদ হয়।

শিক্ষাৰ অন্তত তেওঁ "পৰিৱৰ্তন" নামৰ এটা বেচৰকাৰী সংস্থাত যোগদান কৰে যিটো অৰবিন্দ কেজৰিৱাল আৰু মনীষ চিছ'দিয়াই প্ৰতিষ্ঠা কৰিছিল। তেওঁ সমগ্ৰ ভাৰততে তৃণমূল পৰ্যায়ত অভিযানত কাম কৰিছিল৷ ২০১১ চনত কৰ্মী আন্না হাজাৰেৰ নেতৃত্বত ভাৰত দুৰ্নীতি বিৰোধী আন্দোলন আয়োজন কৰা সমিতিৰ ভিতৰত মালিৱাল অন্যতম আছিল, যাৰ ফলত পিছলৈ জন লোকপাল বিধেয়ক গৃহীত হয়।
## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:ৰাজ্যসভাৰ সাংসদ
ছুবুৰ পাৰ্থসাৰথি

**ছুবুৰ পাৰ্থসাৰথি** (জন্ম **ছুবুৰ মুগাসেথ**চ ; ১৯১১ – ১০ অক্টোবৰ ১৯৬৬) এগৰাকী ভাৰতীয় শিক্ষাবিদ আৰু আইন প্ৰণেতা আছিল। তেওঁ ইথিৰাজ কলেজ ফৰ ৱ’মেনৰ প্ৰথম অধ্যক্ষ আছিল আৰু ১৯৬০ চনৰ পৰা ১৯৬৬ চনলৈকে ৰাজ্যসভাৰ সাংসদ ৰূপে কাৰ্যনিৰ্বাহ কৰিছিল।
## প্ৰাৰম্ভিক জীৱন
ছুবুৰ মুগাসেথৰ জন্ম কালিকটৰ পাৰ্চী সম্প্ৰদায়ৰ এটা বিশিষ্ট পৰিয়ালত, হৈছিল। তেওঁ খোদাদান মুগাসেথৰ জীয়ৰী আছিল। দ্বিতীয় বিশ্বযুদ্ধত তেওঁৰ একমাত্ৰ ভাতৃৰ মৃত্যু হয়। মাদ্ৰাচ বিশ্ববিদ্যালয় আৰু অক্সফৰ্ড বিশ্ববিদ্যালয়ত পঢ়ি তেওঁ ইংৰাজীত স্নাতকোত্তৰ ডিগ্ৰী লাভ কৰে[4] আৰু ১৯৩৬ চনত ডক্টৰেট ডিগ্ৰী সম্পূৰ্ণ কৰে।
## কৰ্মজীৱন
পাৰ্থসাৰথিয়ে মাদ্ৰাচৰ কুইন মেৰী কলেজত ইংৰাজী অধ্যাপনা কৰিছিল। ১৯৪৮ চনৰ পৰা ১৯৫২ চনলৈকে ইথিৰাজ কলেজ ফৰ ৱ’মেনৰ প্ৰথম অধ্যক্ষ আছিল। ১৯৫২ চনত তেওঁ অধ্যয়নৰ বাবে আমেৰিকালৈ যায়। ১৯৬০ চনৰ পৰা ১৯৬৬ চনৰ কালছোৱাত পাৰ্থসাৰথি ৰাজ্যসভাৰ সদস্য ৰূপে কাৰ্যনিৰ্বাহ কৰে।

## প্ৰসংগ

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
আনন্দীবেন পেটেল

**আনন্দীবেন মফটভাই পেটেল** (; জন্ম: ২১ নৱেম্বৰ ১৯৪১)   এগৰাকী ভাৰতীয় ৰাজনীতিবিদ, যিয়ে ২০১৯ চনৰ পৰা উত্তৰ প্ৰদেশৰ ২০তম আৰু বৰ্তমানৰ ৰাজ্যপাল হিচাপে কাৰ্যনিৰ্বাহ কৰি আছে। তেওঁ ২০২০ চনৰ পৰা ২০২১ চনলৈ মধ্যপ্ৰদেশৰ ১৭তম ৰাজ্যপাল আৰু ২০১৮ চনৰ পৰা ২০১৯ চনলৈ ছত্তীশগড়ৰ ৰাজ্যপাল হিচাপেও কাৰ্যনিৰ্বাহ কৰিছিল। পেটেল গুজৰাটৰ প্ৰথম আৰু আজিলৈকে একমাত্ৰ মহিলা মুখ্যমন্ত্ৰী। ইয়াৰ উপৰিও তেওঁ সৰোজিনী নাইডুৰ পিছত উত্তৰ প্ৰদেশৰ দ্বিতীয়গৰাকী মহিলা ৰাজ্যপাল।  ১৯৮৭ চনৰ পৰা ভাৰতীয় জনতা পাৰ্টিৰ সদস্য। ২০০২ চনৰ পৰা ২০০৭ চনলৈ শিক্ষা বিভাগৰ কেবিনেট মন্ত্ৰী আছিল।

২০০৭ চনৰ পৰা ২০১৪ চনলৈকে গুজৰাট চৰকাৰৰ পথ আৰু গৃহ নিৰ্মাণ, ৰাজহ, নগৰ উন্নয়ন আৰু নগৰ গৃহ নিৰ্মাণ, দুৰ্যোগ ব্যৱস্থাপনা আৰু মূলধনী প্ৰকল্প বিভাগৰ কেবিনেট মন্ত্ৰী আছিল।  

২০১৮ চনৰ ১৯ জানুৱাৰীত মধ্যপ্ৰদেশৰ ৰাজ্যপালৰ অতিৰিক্তি দায়িত্বত থকা ওমপ্ৰকাশ কোহলিৰ পৰা ৰাজ্যপালৰ দায়িত্বভাৰ চমজি লয়। কোহলি  ২০১৬ চনৰ ১৯ জানুৱাৰীৰ পৰা ৰাজ্যখনৰ ৰাজ্যপালৰ দায়িত্বত আছিল। 

## প্ৰসংগ

## বাহ্যিক সংযোগ

* Gujarat Government 
*Anandiben Patel's daughter Anar Patel
শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ৰজনী অশোকৰাও পাটিল

**ৰজনী অশোকৰাও পাটিল** (; জন্ম: ৫ ডিচেম্বৰ ১৯৫৮) এগৰাকী ভাৰতীয় ৰাজনীতিক তথা ভাৰতীয় জাতীয় কংগ্ৰেছ পাৰ্টিৰ সদস্য। তেওঁ জম্মু আৰু কাশ্মীৰৰ সৰ্বভাৰতীয় কংগ্ৰেছ কমিটিৰ তত্বাৱধায়ক। তেওঁ এগৰাকী ৰাজ্যসভাৰ সদস্য আৰু ভাৰতীয় সংসদৰ উচ্চ সদন ৰাজ্যসভাত তেওঁ মহাৰাষ্ট্ৰক প্ৰতিনিধিত্ব কৰে। সংসদত কৰা প্ৰদৰ্শনৰ বাবে তেওঁক শ্ৰেষ্ঠ নৱোদিত সংসদীয় বঁটাৰে সন্মানিত কৰা হয়। ইয়াৰ পূৰ্বে তেওঁ একাদশ লোকসভাত বীদৰ পৰা লোকসভালৈ নিৰ্বাচিত হৈছিল। ২০০৫ চনত তেওঁ কেন্দ্ৰীয় সমাজ কল্যাণ ব'ৰ্ডৰ অধ্যক্ষ হিচাপে নিৰ্বাচিত হয়। নিউয়ৰ্কত থকা ৰাষ্ট্ৰসংঘৰ মুখ্য কাৰ্যালয়ত মহিলাৰ মৰ্যাদাৰ ওপৰত ৰাষ্ট্ৰসংঘৰ আয়োগৰ ৪৯তম অধিবেশনত তেওঁ ভাৰতক প্ৰতিনিধিত্ব কৰিছিল। মহাবিদ্যালয়ত পঢ়ি থাকোঁতে তেওঁ ভাৰতীয় ৰাষ্ট্ৰীয় ছাত্ৰ সংঘৰ (NSUI) এগৰাকী নেত্ৰী আছিল। ১৯৯২ চনত বিনা প্ৰতিদ্বন্দ্বিতাৰে জিলা পৰিষদলৈ নিৰ্বাচিত হৈ নিৰ্বাচনী ৰাজনীতিত নিজৰ কৰ্মজীৱন আৰম্ভ কৰে।
## প্ৰসংগ

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
শ্ৰেণী:লোকসভাৰ সাংসদ
শশীকলা পুষ্পা

**শশীকলা পুষ্পা** (; জন্ম: ২৭ মে’ ১৯৭৬) এগৰাকী ভাৰতীয় ৰাজনীতিবিদ, যিয়ে তামিলনাডুৰ ভাৰতীয় জনতা পাৰ্টিৰ উপ-সভাপতি হিচাপে কাৰ্যনিৰ্বাহ কৰিছিল। তেওঁ ভাৰতৰ উচ্চ সদন ৰাজ্যসভালৈ এগৰাকী সদস্য হিচাপে নিৰ্বাচিত হৈছিল। ২০১১ চনৰ পৰা ২০১৪ চনলৈকে তেওঁ থুথুকুড়ি পৌৰ নিগমৰ মেয়ৰ আছিল।
## ৰাজনৈতিক জীৱন
২০১৬ চনৰ আগষ্ট মাহত দিল্লীৰ ইন্দিৰা গান্ধী আন্তঃৰাষ্ট্ৰীয় বিমানবন্দৰত দ্ৰাবিড়া মুনেত্ৰা কাঝাগমৰ (DMK) সাংসদ তিৰুচি শিৱাৰ সৈতে হোৱা বিবাদৰ পিছত তেওঁক অল ইণ্ডিয়া আন্না দ্ৰাবিড়া মুনেত্ৰা কাঝাগম (AIADMK) দলৰ পৰা বহিষ্কাৰ কৰা হয় বুলি অভিযোগ উত্থাপন হৈছিল। ২০১৭ চনৰ জুলাই মাহত উচ্চতম ন্যায়ালয়ে লক্ষ্য কৰে যে কোনো বহিষ্কাৰৰ জাননী দিয়া হোৱা নাই আৰু প্ৰকৃততে তেওঁক কৰ্তৃপক্ষই বহিষ্কাৰ কৰা নাই।

২০১৬ চনৰ ডিচেম্বৰ মাহত এআইএডিএমকেৰ কেডাৰসকলে বহিষ্কৃত এআইএডিএমকেৰ সাংসদ শশীকলা পুষ্পাৰ স্বামী লিংগেশ্বৰন থিলাগান আৰু তেওঁলোকৰ আইনী প্ৰতিনিধিসকলক মাৰপিট কৰে, যেতিয়া তেওঁ সাধাৰণ সম্পাদক পদৰ বাবে মনোনয়ন দাখিল কৰিবলৈ ৰায়পেটা এআইএডিএমকেৰ কাৰ্যালয়ত উপস্থিত হয়। পিছত পুলিচে পুষ্পাৰ স্বামী লিংগেশ্বৰন থিলাগানক গ্ৰেপ্তাৰ কৰে।

শশীকলা পুষ্পা ২০২০ চনৰ ২ ফেব্ৰুৱাৰীত বিজেপিত যোগদান কৰে। তেওঁক তামিলনাডু বিজেপিৰ উপ-সভানেত্ৰী হিচাপে নিযুক্তি দিয়া হয়।

## প্ৰসংগ

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
বিজয়লক্ষ্মী সাধো

**ড° বিজয়লক্ষ্মী সাধো** (; জন্ম: ১৩ নৱেম্বৰ ১৯৫৫) এগৰাকী ভাৰতীয় সমাজকৰ্মী, ৰাজনীতিবিদ আৰু মধ্যপ্ৰদেশৰ পৰা নিৰ্বাচিত হোৱা এগৰাকী প্ৰাক্তন ৰাজ্যসভাৰ সাংসদ। তেওঁ ভাৰতীয় জাতীয় কংগ্ৰেছৰ সদস্য আছিল। মধ্যপ্ৰদেশ বিধান সভাত সাধোৱে মহেশ্বৰ বিধানসভাক প্ৰতিনিধিত্ব কৰে। ২০১৮ চনৰ ২৫ ডিচেম্বৰত মধ্যপ্ৰদেশ চৰকাৰৰ কেবিনেট মন্ত্ৰী হিচাপে শপত গ্ৰহণ কৰিছিল।
## কৰ্মজীৱন
১৯৮৫ চনৰ পৰা ১৯৯২ চনলৈ মধ্যপ্ৰদেশৰ ভাৰতীয় যুৱ কংগ্ৰেছৰ সাধাৰণ সম্পাদকৰ দায়িত্বত থকা সাধোৱে ১৯৮৫ চনৰ পৰা ১৯৮৯ চনলৈ মধ্যপ্ৰদেশ বিধানসভাৰ সদস্য হিচাপে কাৰ্যনিৰ্বাহ কৰিছিল। তেওঁ ৰাজহুৱা হিচাপ সমিতি, মহিলা আৰু শিশু কল্যাণ সমিতি আৰু অনুসূচিত জাতি, অনুসূচিত জনজাতি আৰু অন্যান্য পিছপৰা শ্ৰেণীৰ কল্যাণ সমিতিৰ সদস্য হিচাপে কাৰ্যনিৰ্বাহ কৰিছে। ১৯৮৯ চনৰ পৰা ১৯৯০ চনলৈ সংসদীয় সচিব হিচাপে কাৰ্যনিৰ্বাহ কৰিছিল। মধ্যপ্ৰদেশ চৰকাৰৰ জনস্বাস্থ্য আৰু পৰিয়াল কল্যাণ বিভাগ আৰু কাৰাগাৰ বিভাগৰ সদস্য আছিল।

২০১০ চনৰ এপ্ৰিল মাহত তেওঁ ৰাজ্যসভালৈ নিৰ্বাচিত হয়। তেওঁ স্বাস্থ্য আৰু পৰিয়াল কল্যাণ সমিতি, নিৰ্যাতন প্ৰতিৰোধ বিধেয়কৰ নিৰ্বাচন কমিটি,  গ্ৰাম্য উন্নয়ন মন্ত্ৰালয়ৰ পৰামৰ্শদাতা সমিতি, স্বাস্থ্য আৰু পৰিয়াল কল্যাণ সমিতি আৰু কেন্দ্ৰীয় তত্বাৱধায়ক ব'ৰ্ডৰ সদস্য হিচাপে কাৰ্যনিৰ্বাহ কৰিছে।

## প্ৰসংগ

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
কল্পনা ছাইনী

**কল্পনা ছাইনী** (; জন্ম: ১ অক্টোবৰ ১৯৫৯) ভাৰতীয় জনতা পাৰ্টিৰ (BJP)    এগৰাকী ভাৰতীয় ৰাজনীতিক। তেওঁ বৰ্তমান ৰাজ্যসভাৰ সাংসদ সদস্য হিচাপে কাৰ্যনিৰ্বাহ কৰি আছে। ইয়াৰ পূৰ্বে তেওঁ উত্তৰাখণ্ড চৰকাৰৰ পিছপৰা আয়োগৰ অধ্যক্ষ হিচাপে কাৰ্যনিৰ্বাহ কৰিছিল। ৰাষ্ট্ৰীয় সাৰ লিমিটেডৰ সঞ্চালক [3] আৰু ৰুৰকীৰ [4] (উত্তৰাখণ্ড) জিলা সভাপতি, আৰু ইয়াৰ পূৰ্বে উত্তৰাখণ্ড প্ৰধানাচাৰ্য পৰিষদৰ অধ্যক্ষ আছিল। তেওঁ দুৰ্গা বাহিনী, ৰুৰকী উত্তৰাখণ্ডৰ মহাসচিব আৰু সেৱা ভাৰতী মাতৃ মণ্ডল, ৰুৰকীৰ অধ্যক্ষ ভাজপা পৰিষদৰ বহু জ্যেষ্ঠ পদত অধিষ্ঠিত হৈ আছে। প্ৰবক্তা হিচাপে কৰ্মজীৱন আৰম্ভ কৰি ১৯৮৭ চনৰ পৰা গান্ধী মহিলা শিল্প বিদ্যালয়ত অধ্যক্ষ হিচাপেও কাৰ্যনিৰ্বাহ কৰে।  হিন্দুত্ববাদী সংগঠন ৰাষ্ট্ৰীয় স্বয়ংসেৱক সংঘৰ সৈতে দীঘলীয়া সম্পৰ্কৰ সুবাদত তেওঁ ভাৰতীয় জনতা পাৰ্টিৰ সৈতে জড়িত হৈ পৰে। ২০২২ চনৰ ২৯ মে'ত ভাৰতীয় জনতা পাৰ্টিয়ে উত্তৰাখণ্ডৰ পৰা ৰাজ্যসভাৰ আসনৰ বাবে কল্পনা ছাইনীক মনোনীত কৰে আৰু  পাহাৰীয়া ৰাজ্যখনৰ পৰা ৰাজ্যসভাত উত্তৰাখণ্ডক প্ৰতিনিধিত্ব কৰা ২য় মহিলা হিচাপে পৰিগণিত হয়।
## তথ্য সংগ্ৰহ

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
থোতা সীতাৰাম লক্ষ্মী

** থোতা সীতাৰাম লক্ষ্মী ** (; জন্ম: ১২ ছেপ্তেম্বৰ ১৯৫১) এগৰাকী ভাৰতীয় ৰাজনীতিবিদ আৰু তেলুগু দেশম পাৰ্টিৰ সদস্য।  তেওঁ ৰাজ্যসভাৰ সাংসদ ৰূপে অন্ধ্ৰপ্ৰদেশৰ প্ৰতিনিধিত্ব কৰিছিল।

সংসদ সদস্য হিচাপে দায়িত্ব গ্ৰহণৰ পূৰ্বে তেওঁ ২০০৫–২০১০ চনত ভীমবৰাম পৌৰপালিকাৰ অধ্যক্ষ হিচাপে কাৰ্যনিৰ্বাহ কৰিছিল। ২০০৯ চনৰ পৰা তেওঁ অন্ধ্ৰ প্ৰদেশৰ পশ্চিম গোদাবৰীৰ জিলাৰ তেলুগু দেশম পাৰ্টিক সভানেত্ৰী আছিল।

সাংসদ হিচাপে তেওঁৰ কাৰ্যকাল ২০১৪ চনৰ ১০ এপ্ৰিলৰ পৰা আৰম্ভ হৈ ২০২০ চনৰ ৯ এপ্ৰিলত শেষ হৈছিল।

তেওঁৰ চাৰিগৰাকী কন্যা আৰু এজন পুত্ৰ আছে। অন্ধ্ৰপ্ৰদেশৰ পশ্চিম গোদাৱৰী জিলাৰ উপ্পুলুৰুত তেওঁৰ জন্ম হৈছিল।

## তথ্য সংগ্ৰহ

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ
সৰোজ খাপাৰ্ডে

**সৰোজ খাপাৰ্ডে ** () মহাৰাষ্ট্ৰৰ এগৰাকী ৰাজনীতিবিদ। খাপাৰ্ডে ৰাজ্যসভাত পাঁচটাকৈ কাৰ্যকাল নিৰ্বাহ কৰা দ্বিতীয় সৰ্বাধিক দীৰ্ঘদিনীয়া সংসদৰ সদস্য; ছটা কাৰ্যকাল নিৰ্বাহ কৰা নাজমা হেপতুল্লাৰ প্ৰথম স্থানত আছিল। তেওঁ ইন্দিৰা গান্ধীৰ ঘনিষ্ঠ সহযোগী আছিল, আৰু গান্ধীৰ সকলো ভ্ৰমণতে তেওঁ সংগ দিছিল।
## কৰ্মজীৱন
খাপাৰ্ডে ভাৰতীয় জাতীয় কংগ্ৰেছ দলৰ সদস্য আছিল। ৰাজ্যসভাত তেওঁ কাৰ্যনিৰ্বাহ কৰা পাঁচটা কাৰ্যকাল আছিল ১৯৭২–১৯৭৪, ১৯৭৬–১৯৮২, ১৯৮২–১৯৮৮, ১৯৮৮-১৯৯৪ আৰু ১৯৯৪–২০০০। ১৯৮৬ চনৰ পৰা ১৯৮৯ চনলৈকে তেওঁ কেন্দ্ৰীয় চৰকাৰৰ স্বাস্থ্য আৰু পৰিয়াল কল্যাণ আৰু বস্ত্ৰশিল্প মন্ত্ৰালয়ৰ কেন্দ্ৰীয় ৰাজ্যমন্ত্ৰী আছিল। ১৯৯৪–২০০০ কাৰ্যকালচোৱাত তেওঁ ৰাজ্যসভাৰ উপাধ্যক্ষ হিচাপে কাৰ্যনিৰ্বাহ কৰিছিল। তেওঁৰ কাৰ্যকালত তেওঁ ৰাজ্যসভাৰ কেইবাটাও ব’ৰ্ডৰ অধ্যক্ষতাও কৰিছিল। হাউছ কমিটি, চৰকাৰী নিশ্চয়তা সমিতি আৰু আইন সমিতিৰ তেওঁ অধ্যক্ষ আছিল।

## তথ্য সংগ্ৰহ

শ্ৰেণী:ৰাজ্যসভাৰ সাংসদ
শ্ৰেণী:ভাৰতীয় ৰাজনীতিবিদ